Kurs i obuka za dizajniranje luksuznih torbi - Audio verzija\nJedan od možda najbitnijih modnih detalja za gotovo svaku pripadnicu ženskog pola, svakako je torba, a ako tome dodamo i pridev luksuzna, sasvim jasno zbog čega je i obuka i kurs za dizajniranje luksuznih torbi naročito dobro poesećana. A nastava se organizuje u toku cele godine i to u skopu svake od brojnih poslovnica Akademije Oxford u kojoj postoji interesovanje polaznika, mada svakako postoji mogućnost i da zainteresovane osobe nastavu prate preko interneta, to jest kroz online platformu, koja je za tu svrhu posebno namenjena.\nKada budu izabrali gde će da pohađaju ovu obuku, zainteresovani polaznici će se odlučiti između nastave u grupi, odnosno one koja je predviđena za dve osobe (poluindividualna) ili one koju će samostalno da prate (individualna). Način na koji se one organizuju je jasno definisan, a svi polaznici će biti precizno informisani o potrebnim detaljima i to od strane lica koje je u konkretnoj poslovnici naše institucije zaduženo za upisivanje.\nTako individualni, kao i poluindividualni kurs i obuka za dizajniranje luksuznih torbi se odnosi na takav vid nastave u okviru koga polaznici definišu sa onim predavačem koji je nadležan za vođenje kursa sve što je vezano za njegovu organizaciju, to jest sa njim se dogovaraju prvo oko datuma početka, a zatim usaglašavaju u kojim terminima će da bude organizovana nastava, te na kraju i u skladu sa kojom dinamikom.\nA potpuno drugačiji način organizovanja je vezan za rad u grupama i to ne samo zbog većeg broja polaznika koji su tada prisutni (od četvoro do osmoro njih), već i zato što naša institucija određuje u kojim terminima, ali i kojom dinamikom će se organizovati grupna obuka i kurs za dizajniranje luksuznih torbi. Samo o jednom detalju Akademija Oxford ne može da obavesti prethodno prijavljene, a to je o datumu početka ove vrste obuke, pošto to zavisi samo od formiranja grupe. Tačnije, stvar je u tome da prvo mora četvoro njih i to najmanje da se prijavi za pohađanje ovog tipa nastave, to jest potrebno je da se kreira grupa, pa se tek onda pristupa obaveštavanju svih prijavljenih o detaljima vezanim za organizaciju.\nTakođe je u našoj zvaničnoj ponudi i korporativni kurs i obuka za dizajniranje luksuznih torbi, a koja može da bude organizovan onako kako želi određena kompanija, to jest gde god ona to želi ( u našim poslovnicama, u prostorijama firme ili online).\nNaglašavamo da svi koji su zainteresovani imaju otvorenu mogućnost da izvrše prijavu kad god to žele tokom cele godine, a u ponudi je tri načina prijavljivanja. Preciznije rečeno, oni mogu da se lično prijave u jednoj naših poslovnica ili da to urade preko telefona, to jest preko mejla, a samo u tom slučaju je naglašeno da moraju u mejlu, pored osnovnih podataka o sebi (prezime, ime, datum rođenja, informacije za kontakt) da napišu i u kom gradu im odgovara da pohađaju ovu obuku, jer naša institucije ima poslovnice na više od 20 lokacija u celoj zemlji.\nKurs i obuka za dizajniranje luksuznih torbi - nastavni plan\nNa samom početku moramo da napomenemo da je obuka i kurs za dizajniranje luksuznih torbi prvenstveno namenjen onim osobama koje imaju interesovanje za dizajniranje odevnih predmeta, a poželjno je i da poseduju određeno iskustvo u ovoj oblasti, budući da je u pitanju kraći tip nastave koji bi trebalo samo da pomogne polaznicima da steknu osnovna znanja iz konkretne oblasti.\nPrisutni će imati prilike na početnom predavanju da se upoznaju sa različitim modnim trendovima, ali i sa time šta je to što jednu torbu čini luksuznom. Pored toga će predavači ukratko da upute sve prisutne u istorijske aspekte koji su vezani za dizajniranje torbi, te će im svakako govoriti o početku ovog procesa u prošlosti.\nKurs i obuka za dizajniranje luksuznih torbi će se osvrnuti i na mnogobrojne tehnike dizajniranja, ali će takođe svi prisutni da nauče i koji su materijali pogodni za kreiranje ovakvih torbi, odnosno na koji način se vrši pravilna kombinacija kako materijala, tako i dezena, ali i boja. Vrlo je važno da osoba koja odluči da se bavi dizajniranjem ovakvih modnih dodataka zna i na koji način je potrebno da pronađe inspiraciju, tako da će profesori potruditi da svakom pojedinačnom polazniku objasne postupak koji će dovesti do kreiranja konkretnog proizvoda. U tom segmentu je predviđen i jedan kraći praktični prikaz pronalaženja inspiracije, odnosno prilagođavanja određene ideje koja je potrebno nakon toga i da se razradi, a u skladu sa pravilima.\nUzevši u obzir da je u današnje vreme gotovo sve usmereno na rad sa računarima, kurs i obuka za dizajniranje luksuznih torbi takođe podrazumeva i određeni broj časova, u okviru kojih će se polaznici upoznati sa načinom dizajniranja ovakvih torbi, a kroz brojne specijalizovane programe.\nIsto tako će predavač svim prisutnima da objasni na koji način se vrši prvo planiranje konkretne kolekcije, to jest kako bi trebalo da funkcioniše, u opštem smislu organizacija kako čitavog procesa izrade jedne kolekcije, tako i njene kasnije proizvodnje.\nA da bi svako ko želi da se bavi dizajniranjem ovakvih dodataka bio u prilici da to učini, ali na najbolji mogući način, neophodno je da zna kojoj ciljnoj grupi korisnika su namenjeni proizvodi koje želi da kreira, pa će predavači da takođe objasne prisutnima na koji način se definiše ciljna grupa, to jest kako se zahtevi koje nameće određena ciljna grupa prilagođavaju proizvodima koji se dizajniraju.\nIzuzetno je važno da naglasimo da obuka i kurs za dizajniranje luksuznih torbi omogućuju svima koji su zainteresovani sticanje osnovnih znanja vezano za predmet izučavanja, te da je neophodno da svaki polaznik pojedinačno stečena znanja usavršava po završetku ovog kursa. A on to može da učini ili samostalno ili u okviru specijalizovane institucije, te svako od njih može da bude u potpunosti siguran da će mu nadležni predavač izaći u susret za bilo koji zahtev koji bude imao, a kako bi mu bilo omogućeno da predviđeni nastavni plan savlada na što jednostavniji način.\nU kojim terminima i gde se održava kurs i obuka za dizajniranje luksuznih torbi?\nKako individualna obuka i kurs za dizajniranje luksuznih torbi, tako i poluindividualna nastava podrazumevaju istovetan princip organizovanja, ali se svakako razlikuje broj prisutnih polaznika, budući da njih dvoje prate poluindividualnu obuku, a samo jedan polaznik individualnu. O datumu kada će konkretna vrsta nastave da počne će se dogovoriti nadležni predavač sa svakim pojedinačnim polaznikom, a takođe je predviđeno i da oni zajedno preciziraju prema kojoj dinamici će se individualna ili poluindividualna nastava odvijati, to jest u kojim terminima.\nPotpuno različit način organizovanja podrazumeva grupni kurs i obuka za dizajniranje luksuznih torbi, uzevši u obzir da o terminima kada se predavanja održavaju u tom slučaju odlučuje organizator, koji takođe definiše i prema kojoj dinamici se predavanja održavaju. Ova vrsta obuke počinje onog trenutka kada se za njeno pohađanje prijavi najmanji broj polaznika, to jest njih četvoro, a nevezano za to da li je u pitanju online kurs i obuka za dizajniranje luksuznih torbi ili nastava koja se sprovodi u našim poslovnicama.\nKorporativni kurs može da bude organizovan prema zahtevima konkretne kompanije i to ili u njenim prostorijama ili u jednoj od naših poslovnica, a takođe zaposleni mogu da pohađaju i online korporativnu obuku i kurs za dizajniranje luksuznih torbi. Za tu vrstu nastave specifično je što će se o apsolutno svakom detalju koji je vezan za njeno organizovanje isključivo dogovoriti nadležno lice naše institucije i kompanije koja zahteva korporativnu obuku.\nNa koji način se organizuje obuka i kurs za dizajniranje luksuznih torbi?\nU našoj ponudi su kako individualni kurs i obuka za dizajniranje luksuznih torbi, isto tako i poluindividualna vrsta nastave, a koja je namenjena za 2 polaznika u isto vreme, ali postoji mogućnost i pohađanja predavanja u grupi.\nNajpre da naglasimo da u grupama obično bude prisutno između četvoro i osmoro ljudi, pošto se na taj način može jedino očuvati visok kvalitet nastave. Dinamiku održavanja, odnosno termine i trajanje, u ovoj situaciji će da definiše naša institucija, ali postoji samo jedna stvar koju Akademija Oxford ne može unapred da odredi za ovaj tip nastave, a to je datum njenog početka. Zapravo, prvo se mora formirati grupa od najmanje četiri polaznika da bi mogla da bude organizovana grupna obuka i kurs za dizajniranje luksuznih torbi.\nInače, sva tri tipa nastave koja su u ponudi mogu da budu organizovana i preko interneta i u prostorijama konkretne poslovnice Akademije Oxford.\nZa poluindividualnu, kao i za individualnu nastavu važi pravilo da predavač u dogovoru sa polaznikom prvo određuje tačan datum početka, a zatim se dogovaraju oko termina održavanja časova, kao i oko dinamike.\nA u našoj ponudi je i korporativni kurs i obuka za dizajniranje luksuznih torbi, koja može da bude organizovana kako u prostorijama određene kompanije i online, tako i u jednoj od naših poslovnica, a tada će se o dinamici i o terminima dogovoriti predstavnik naše i institucije koja zahteva ovu obuku.\nKoliko traje kurs i obuka za dizajniranje luksuznih torbi?\nDve sedmice ukupno je predviđeno da traje obuka i kurs za dizajniranje luksuznih torbi, a to se odnosi na onu vrstu nastave koja podrazumeva rad u grupama, kada je prisutno između četvoro i osmoro polaznika u isto vreme i kada termine u kojima se predavanja održavaju isključivo određuje organizator, a koji takođe brine i o dinamici.\nUzevši u obzir da je princip po kome se individualni, odnosno poluindividualni kurs i obuka za dizajniranje luksuznih torbi organizuje drugačiji, nastava može da traje i kraće od dve sedmice ili možda duže, jer se svaki pojedinačni polaznik sa profesorom tada mora dogovoriti o dinamici i terminima održavanja.\nAko neka kompanija želi da bude organizovana korporativna obuka i kurs za dizajniranje luksuznih torbi i to za određeni broj njenih zaposlenih, tada će se ne samo trajanje prilagoditi zahtevima polaznika, već će nadležno lice te firme i ovlašćeno lice Akademije Oxford da dogovore tačnu dinamiku i termine.\nSpisak gradova - Kurs i obuka za dizajniranje luksuznih torbi


Vučić: Ne razumeju da su užasno mali deo Srbije - Smedia\nVučić: Ne razumeju da su užasno mali deo Srbije\nBeograd -- Vučić izjavio da se, za razliku od Đilasa nikad nije mešao u uređivačku politiku medija, da će stranka odlučiti o koaliciji sa SPS i da je kampanja bila žustra.\nDan nakon održanih lokalnih izbora u Beogradu, predsednik Srbije i lider SNS, čija je lista odnela ubedljivu pobedu na izborima, je izjavio da će o eventualnoj koaliciji sa SPS u Beogradu odlučivati stranka, a da je njegov stav da uvek treba postoji što šira politička osnova.\n"To znači i - ne pokazujte glad za plenom, već glad za idejama, planovima i programom", podvukao je Vučić gostujući na TV Pink.\nDodao je da lista oko SNS sama ima 8-10 odbornika više nego što je potrebno za većinu, ali je istakao da je dobro da uvek postoji šira politička osnova. "Biće više ideja, više ljudi koji će da kontrolišu jedni druge, što je dobro... Ja verujem da...


Đilas kandidat DS za gradonačelnika Beograda?\nBEOGRAD - Ukoliko bude vanrednih izbora u Beogradu, kandidat Demokratske stranke za gradonačelnika mogao bi da bude Dragan Đilas, piše NIN pozivajući se na visoke funkcionere te stranke.\nNedeljnik piše da u toj partiji malo ko veruje da će ovog proleća biti beogradskih izbora, međutim, ukoliko ih ipak bude, demokrate će Đilasu ponuditi da bude kandidat za gradonačelnika.\nĐilas bi, kako se navodi, bio idealan kandidat koga bi većina demokrata oduševljeno dočekala.\n"Kada bi došao u stranku i rekao da želi da trči ovu trku, većina bi ga oduševljeno dočekala. Ponudićemo Đilasu da bude nosilac liste ako se ipak raspišu izbori za Skupštinu beograda", rekli su NIN-u visoki funkcioneri DS.\nAko bi bivši gradonačelnik Beograda odbio ponudu stranke, "opcija B" bi bila Nataša Vučković, dok šef gradskog odbora Balša Božović nema gradonačelničku ambiciju.\n« Vučić za BBC: Spremni smo da budemo deo evropskog rešenja Otac silovao maloletnu ćerku i napravio joj dete »


Rumejsa Šišić nova hafiza Cazinske medrese - mojusk.ba\nJučer je pred Komisijom za hifz Rijaseta IZ-e u BiH posljednje ajete napamet proučila Rumejsa Šišić, učenica Medrese “Džemaludin ef. Čaušević” Cazin, iz Bužima i tako stekla časno zvanje hafize Kur'ana Časnog.\nNjen muhaffiz bio je hafiz Suad Šahinović, profesor navedene medrese.\nRumejsa Šišić, kći Rasima i Šahe, rođena je 10. septembra 2002. godine u Bužimu i ove godine je maturantica Cazinske medrese .\nPored brata Ahmeda i sestre Merjem, koji su također bili naši medrese, Rumejsa je treća hafiza u porodici Šišić.\n“To je dodatni motiv zbog kojeg smo mi danas još više ponosni. U ime cijelog našeg kolektiva čestitamo hafizi Rumejsi, njenim roditeljima, muhaffizu, Islamskoj zajednici, Fondaciji „Hifz Kur'ana Časnog“ i svima onima koji su na bilo koji način doprinijeli da naša domovina dobije još jednog čuvara Allahove Knjige”, navedeno je u saopćenju Medrese.


27.03.2020 u 13:35\nAko roditelji obole, država preuzima brigu o deci\nŠta će biti sa decom ukoliko su oba roditelja zaražena virusom korona i moraju u bolnicu ili kolektivni smeštaj na sajmu, pitanje je koje ovih dana muči mnoge očeve i majke koji opravdano strepe za sudbinu svojih mališana. Dr Predrag Kon kaže da se u novonastaloj situaciji ne može računati na pomoć baka i deka, jer oni spadaju u najugroženiju kategoriju stanovništva, ali dodaje da su lekari već morali da rešavaju ovaj problem. „Imali smo situaciju u Beogradu da je jedan oboleo roditelj smešten na Infektivnoj klinici, drugi je ostao u samoizolaciji i nije imao ko da čuva dete. Na kraju smo dete odvezli kod rođaka u unutrašnjost, uz saglasnost majke. Mislim da je ujak deteta na sebe preuzeo obavezu da vodi računa o detetu dok se roditelji ne izleče”, istakao je Kon. On je na\n25.02.2020 u 12:27\nIako u Skupštini Srbije poslanici juče nisu otpočeli raspravu o predlogu zakona o nestalim bebama, koji je, inače, uvršten na dnevni red zasedanja pod tačkom šest, o pitanjima koja on uređuje, ali i o samom zakonu govorilo se juče u skupštinskom holu, ali i ispred parlamenta. Članovi Udruženje roditelja nestalih beba protestovali su juče ispred Narodne skupštine tražeći da se predlog Zakona o utvrđivanju činjenica o statusu novorođene dece za koju se sumnja da su nestala iz porodilišta u Republici Srbiji, kako glasi njegov pun naziv, povuče iz skupštinske procedure. Oni su zatražili da se zakon dopuni predlozima tog udruženja, a kako je novinarima izjavila predsednica udruženja Mirjana Novokmet, nezadovoljni su pre svega članom 21, kojim je predviđeno da se, u slučajevima u kojima ne može da se\nBiljana M. iz beogradskog naselja Resnik pre pet godina je stavila tačku na svoj brak. Za sve to vreme, njen bivši suprug nije previše brinuo o izdržavanju njihovog dvanaestogodišnjeg sina. Najčešće bi „zaboravio” da uplati mesečno 10.000 dinara, koliko je iznosila alimentacija koju je sud odredio. Ali kada Biljana više nije mogla da se sa prosečnom srpskom platom izbori da podmiri redovne troškove života i uobičajene zahteve jednog tinejdžera, odlučila je da bivšeg supruga tuži Centru za socijalni rad zbog izbegavanja plaćanja alimentacije\nGodine života nisu prepreka da se rodi drugo dete\nPrvo dete nastaje kao rezultat ženine potrebe da se ostvari u ulozi majke, a drugo dete je najčešće rezultat njenog subjektivnog zadovoljstva životom – partnerom, poslom i podrškom šire porodice, pokazalo je istraživanje dr Vladimira Nikitovića, višeg naučnog saradnika Instituta društvenih nauka. Studija, koja je sprovedena na reprezentativnom uzorku visokoobrazovanih žena koje su postale majke, takođe je pokazala da ekonomski status jeste povezan sa osećajem sreće, ali nije presudan za donošenje odluke o rađanju drugog deteta. Na žene sa fakultetskom diplomom finansijske mere populacione politike nemaju bitnog uticaja\nKroz „šumu propisa” do otetog deteta\nDrama Slavice Burmazović, čiju je decu pre četiri godine oteo i odveo u Tursku, a potom i u Iran, njen bivši suprug Ejup Sabri Jundži, dobila je srećan kraj pre svega zahvaljujući dogovoru ministra spoljnih poslova Ivice Dačića i njegovog iranskog kolege Mohameda Zarifa. Da je ova majka ostavljena na „milost i nemilost” zakonodavstvu, šanse da se petnaestogodišnja Esma, četrnaestogodišnja Ajšu i osmogodišnji Tarik vrate u Srbiju bile bi samo teoretske. Naime, roditelj kome su deca oteta, međunarodnu pravdu može potražiti po osnovu dva dokumenta – Haške konvencije o građanskopravnim aspektima međunarodne otmice dece


Skup EANA u Sarajevu, Tanjug na panelu o buducnosti agencija\nTanjug 12. maja 2022. 12:25\nSARAJEVO – U Sarajevu se do sutra održava prolećna konferencija i generalna skupština Evropske alijanse novinskih agencija (EANA), a glavna tema konferencije koja okuplja direktore i druge predstavnike vodećih novinskih agencija u Evropi je „Činjenice i fikcija u ratu i pandemiji“.\nDomaćin tog velikog medijskog skupa, koji je sinoć svečano otvoren u sarajevskoj Većnici, je federalna novinska agencija FENA.\nEANA okuplja vodeće novinske agencije iz većine evropskih zemalja, ukljucujući neke od najuticajnijih svetskih medija, kao što su francuska agencija AFP, nemačka DPA, turska AA ili britanski PA Media.\nPo broju ucesnika i uticaju kuća koje predstavljaju, ovo je najveći medijski skup ikada organizovan u BiH, ocenio je Elmir Huremović, direktor FENA.\nGeneralna direktorka novinske agencije Tanjug Manja Grčić govornik je panelu „Pogled u budućnost: Perspektive novinskih agencija posle kovid-19 i rat u Evropi – uloge novinskih agencija u društvima“.\nNa skupu se održavaju panel diskusije na razlicite teme: Trenutno stanje stvari- Poverenje u medije: gde su novinske agencije, Poslovni model novinskih agencija u borbi protiv dezinformacija, Pogled u budućnost, Perspektive evolucije novinskih agencija nakon kovida, Uloga novinskih agencija u društvima i rat protiv informacija: glavni urednici EANA o ratu u Ukrajini.


Ključne reči: oslobadjanje od trauma iz prošlih života, krivice i žaljenja, kao i oslobađanje od predrasuda i borbi za moć u odnosima\nOva cvetna esencija pomaže da se očiste i integrišu događaji iz prošlih života koji utiču na našu trenutnu realnost. Podiže svesnost za negativne misaone sklopove i uverenja koja su nam destruktivna da bismo mogli da ih se oslobodimo.\nPosebno je od koristi za problematične odnose sa drugima u kojima dolazi do borbe za moć u odnosima, a gde postoji iskustvo prekršenih obećanja, gubljenja poverenja. Unosi mir i harmoniju u grupe ljudi koji su u konfliktu, posebno ako je u prošlosti bilo kulturnih i rasnih predrasuda i dugotrajnih nesporazuma.\nPruža podršku u razrešavanju situacija koje su proizašle iz ratova, religijskih konflikata i porodičnih svadja. Ova esencija nam pomaže da izrazimo intenzivna osećanja na taj način da dovedu do pozitivnih ishoda. Oslobadja osobe od krivice i stida za prošla ponašanja i pomaže u integrisanju bolnih iskustava. Posebno je korisna kod osoba koje su patile i usled toga razvile odbrameno ponašanje i nepoverenja ili bes kao način izbegavanju budućih razočarenja i povreda.\nKorisna afirmacija za ovu esenciju glasi:\n'Otpuštam bolnu prošlost i sva uverenja povezana sa njom. Otvaram se za pozitivnu budućnost sa otvorenim srcem ispunjenim poverenjem. '.


Zanimljivosti dana : Naučnici ispituju misteriozno stvorenje koji ima nepoznatu DNK!\nObjavljeno 30 Juli 2016 | Autor Zanimljivosti dana\nIstraživači su sproveli nekoliko testova na misterioznom stvorenju i došli do fascinantnih rezultata. Njegova DNK je sastavljena na osnovu rezultata pet....\nrazličitih laboratorija za molekularnu biologiju iz nekoliko krajeva sveta.\nIspostavilo se da se mitohondrijalna DNK-a i nuklearna DNK-a ovog stvorenja ne poklapaju ni sa jednim poznatim bićem na Zemlji.!?\nRičard Šo i L.A. Marculi su otputovali u Meksiko da bi se našli sa jednim od najistaknutijih latinoameričkih NLO istraživača, Džejmom Mosanom.Kada su se sreli, Mosan im je otkrio da postoji biće koje neverovatno podseća na „vilu“.\n"Da li je moguće da je ovo poteklo iz Ambisa o kom smo čitali u Otkrovenju 9?".\nMarculi je naveo da on i Ričard Šo veruju da je biće stvarno i zato su ga i istraživali. On je rekao da ono poseduje veoma složenu strukturu skeleta koja je otkrivena X-zracima. On je takođe rekao da su još neka istraživanja u toku i da forenzički patolozi i radiolozi pregledaju X-zrake.\nOn je rekao da su dva lekara prošle nedelje potvrdila da je biće stvarno.!


Nova ograničena Sian linija kompanije Lamborghini - AutoExclusive - Auto vesti, Novi, Luksuzni, Polovni automobili...\nNova ograničena Sian linija kompanije Lamborghini\nPrvi primeri ultraograničenih izdanja Lamborghini Sian modela, polako se pojavljuju u ovlašćenim predstavnišvima širom sveta...\nNedavno je Lamborghini London, jedno od najuspešnijih predstavništava ovog brenda, dobio isporuku ne jednog, već čak dva primerka novog italijanskog lepotana.\nJoš impresivniju činjenicu predstavlja to što od svega 63 modela koji će biti kreirani za ceo svet, samo tri su namenjena ostrvu, dok će ova londonska kuća ekskluzivno biti zadužena za njihvu prodaju. Londnonsko predstavništvo smatra ovakav potez velikim dostignućem i dovoljno bitnim kako bi dobio pravilnu proslavu, organizovanu od strane njenih zaposlenih u vidu foto sesije sa dva modela u nekim od najpoznatijih delova Londona.\nKao što možemo primetiti, oba Sians automobila posebno su personalizovana od strane Ad Personam servisa kompanije Lamborghini. Tamniji od dva poseduje finiše u Nero Helene boji sa Oro Electrum akcentima i detaljima od ugljeničnih vlakana. Enterijer se potpuno uklapa u ovu šemu boja, postavljen je Nero Ade kožom, sa Oro Electrum šavovima. Drugi Sian model ofarban je Grigio Nmbus tonom, sa Rosso Mars segmentima, dok mu je enterijer finiširan u Nero Ade nijansi sa Rosso Alala akcentima.\nIako su brojni kritičari pohitali da otpišu Sian model kao još jedan Aventador sa posebnim paketom opreme, sudeći prema italijaskom brendu, on je daleko više od toga. Automobil poseduje veoma impresivne tehnologije, sa akcentom na njegov superkondenzator namenjen hibridnom sistemu, prvi ikada ugrađen u proizvodni automobil. Ova komponenta veoma je lagana i može se kompletno dopuniti putem kočenja automobila, a radi poređenja vredi naglasiti da je standardna litijum jonska baterija u proseku tri puta teža i isto toliko puta slabija od jednice iste veličine i kapaciteta.\nPored toga, u standardnom Lamborghini maniru, Sian takođe poseduje i veoma impresivne cifre performansi. V12 mašina zapremine 6,5 litara, uparena je sa 48 vlta jakim električnim motorom, kreirajući magičnih 808 ks i 760 Nm obrtnog momenta, što novo izdanje čini najmoćnijim modelom italijanskog proizvođača do današnjeg dana. Za ubrzanje do sto iz mesta, novi Lambo zahteva svega 2,8 sekundi i razvija maksimalnu brzinu od 350 km/h.


U BOJNIKU DANAS URUČENI UGOVORI NA OSNOVU KOJIH ĆE 20 LICA OTPOČETI SOPSTVENI BIZNIS - TV 4S\nOpština Bojnik iz svog budžeta izdvojila je 5 miliona dinara, a isto toliko sredstava obezbedila je Nacionalna služba zapošljavanja u cilju smanjenja broja nezaposlenih u ovoj sredini.\nMera otpočinjanja sopstvenog posla predviđena je za 20 lica, a ona će dobiti pojedinačno po 250.000 dinara .Kako je naglasio Nenadović bez obzora na krizu izazvanu virusom kovid 19 lokalna samouptava je na ovaj način pokazala svoju društvenu odgovornost.\nNenadović je podvukao da će na osnovu programa javnih radova u radni proces biti uklučeno 27 lica, a 13 njih će imati priliku da obavi stručnu praksu. Sanja Cvetković, savetodavac leskovačke filijale NSZ-a rekla je da je od ukupno prijavljenih 40 na konkurs za program otvaranja novih radnih mesta prošlo 20 kandidata , što znači da su uzete u obzir njihove ideje i dostavljeni biznis planovi. Kako je rečeno na ovom skupu programi imaju za cilj zaustavljanje odliva stanovništva iz ovog kraja i smanjenje sveopšte nezaposlenosti.


Mercis Dekor – Beoclick\nFabrisova 8, 11000 Savski venac\nMi u MERCIS DEKOR-u Vam možemo ponuditi široki spektar artikala potrebnih za unutrašnje opremanje Vašeg doma ili poslovnog prostora.\nPočevši od tkanina za tapetariju – mikrotkanina, floka, žakarda, tkanina sa efektnom pređom ili štampanih tkanina, kože i veštačke kože pa preko širokog asortimana zavesa – jednobojnih i vezenih voala, organdina, satenskih zavesa, sve do garnišni i zavesa renomirane španske kuće DESTINY&DESIGN čiji smo eksluzivni uvoznici za područje Balkana.\nTakođe, možemo Vam ponuditi i nezapaljive materijale od tkanina, veštačke kože, kao i zavese, sa sertifikatima o nezapaljivosti – M1, M2 ( B1, B2), takođe i BLACK OUT zavese, a sve za potrebe opremanja hotela, banki i poslovnih prostora koji zahtevaju ovakvu vrstu zaštite.\nUz to, nudimo Vam i prateći program kuće DESTINY&DESIGN, a to su lampe, vaze, ramovi za slike, ukrasni predmeti, svećnjaci i sveće, kao i sve one “male” stvari koje će Vaš dom ili poslovni prostor učiniti lepšim za život i rad.\nI to nije sve. S obzirom na našu saradnju sa vodećim proizvođačima nameštaja, tapetarskim kućama, I trgovcima, nudimo Vam I repromaterijal nemačke kuće OKE- penaste profile, gurtne, vezne članove, plastične nogice raznih profila, dugmiće, kao I ukrasne eksere, ukrasne trake I ukrasne eksere za tapaciranje vrata, čičak trake, ukrasni konac, pa sve do reteksa I kaširanog velura ( “trapuntato”).\nNaš servis, kao i brzi rokovi isporuke, garantuju Vam da nećete pogrešiti ako izaberete nas kao Vaše poslovne partnere.


Zajednička turistička ponuda Makedonije i Srbije | VRANJENEWS\nZajednička turistička ponuda Makedonije i Srbije\nPrivredna komora Srbije i Privredna komora Makedonije predstavile su danas, na Sajmu turizma u Beogradu, zajednički turistički proizvod "Od Dunava do Ohrida", koji obuhvata tri oblasti - vino i gastronomiju, religiju i prirodne lepote dve zemlje.\nZajednički turištički proizvod je namenjen Evropi i dalekim tržištima, kao što su Emirati, Kina, Japan, Indija, Iran, SAD i druga prekookeanska tržišta.\nSekretar Udruženja za turizam PKS Tijana Maljković istakla je da je nacionalna asocijacija privrednika, kao produžena ruka privrede, okupila sve - od malih proizvođača hrane do velikih hotelskih lanaca i turističkih agencija koje će direktno učestvovati u prodaji proizvoda, saopštila je PKS.\nNajavila je da će u aprilu biti objavljena sredstva Komorskog investicionog foruma, koje će koristiti Srbija zajedno sa ostalim članicama KIF-a.\n- Tim sredstvima, PKS sa ostalim komorama regiona napraviće sajt, radi promocije svih zajedničkih proizvoda i povezivanja svih subjekata koji učestvuju u zajedničkoj ponudi. Na taj način biće direktno promovisana mala, srednja i velika privreda na velikim tržištima - rekla je Maljković.\nPomoćnica ministra trgovine, turizma i telekomunikacija Renata Pindžo je ukazala da naredni korak predstavlja dodatno ukrupnjavanje turističke ponude odnosno ne samo formiranje zajedničkih proizvoda Srbije i Crne Gore, Srbije i Makedonije, nego objedinjavanje ponude i predstavljanje zajedničkog proizvoda za najudaljenija tržišta.\n- Stalo nam je da se sve u praksi realizuje i da naredne godine govorimo koliko je turista videlo ovu bogatu ponudu kulture i bogatstva Srbije i Makedonije - poručila je Pindžo.\nDirektor Agencije za promociju i podršku turizma Makedonije Ljupčo Janevski je istakao da je ta zemlja ugostila milion turista i ostvareno oko 2,8 miliona noćenja, što predstavlja rast od 20 procenata ili tri puta više od predviđanja Svetske turističke organizacije za Balkan.\n- To je uspela Makedonija i Srbija i svi zajedno i u tome je glavna snaga turizma - da izgrađuje mostove, povezuje ljude i destinacije - rekao je Janevski.\nPrema njegovim rečima, ovo je prilika da se Srbija, Makedonija i uopšte Balkan, ujedini i napravi jedinstveni proizvod koji će plasirati na velikim tržištima.


Novi Sad od petka do nedelje domaćin finalnog turnira Dunav lige za vaterpolistkinje - Vaterpolo vesti\nPočetna » Slajder » Novi Sad od petka do nedelje domaćin finalnog turnira Dunav lige za vaterpolistkinje\nOd 6. do 8. maja Novi Sad i Ženski vaterpolo klub Vojvodina biće domaćini finalnog turnira Dunav lige za vaterpolistkinje, koji se ove sezone igra u formatu fajnal-ejta, pa će se za trofej boriti osam klubova iz Srbije, Mađarske, Slovačke, Hrvatske, Rumunije i Velike Britanije.\nPored domaće Vojvodine, igraće i vaterpolistkinje Crvene zvezde, Senteša, Olimpije iz Košica, zagrebačke Mladosti, Bukurešta, splitskog Jadrana i Univerzitetskog tima Velike Britanije. U ligaškom delu učestvovala je još samo ekipa Taša, koja je, kao najmlađa u takmičenju, zauzela poslednje mesto.\nPosle 16 odigranih kola, mađarski Senteš je bio najbolji sa 15 ostvarenih pobeda. Slovačka Olimpija je zauzela drugo, a srpski klubovi, Crvena zvezda i Vojvodina, treće i četvrto mesto.\nU četvrtfinalnim duelima sastaće se Olimpija – Univerzitetski tim Velike Britanije, Crvena zvezda – Bukurešt, Vojvodina – Mladost i Senteš – Jadran Split.\nNa sajtu Vojvodine biće emitovane sve utakmice, koje možete da pratite na ovom linku.\nOlimpija Košice – UT Velike Britanije (15:30)\nCrvena zvezda – Bukurešt (17:00)\nVojvodina – ŽAVK Mladost (18:30)\nSenteš – Jadran Split (20:00)\nPolufinale i utakmice za plasman od 5. do 8. mesta (07.05.2022.)\nPoraženi Senteš/Jadran – Poraženi Vojvodina/Mladost\nPoraženi Crvena zvezda/Bukurešt – Poraženi Olimpija/UT Velike Britanije\nPobednik Senteš/Jadran – Pobednik Vojvodina/Mladost\nPobednik Olimpija/UT Velike Britanije – Pobednik Crvena zvezda/Bukurešt\nUtakmica za sedmo mesto (08:30)\nUtakmica za peto mesto (10:00)\nUtakmica za treće mesto (11:30)\nUtakmica za prvo mesto (13:00)\nOznakeRegionalna Dunav liga za vaterpolistkinje 2021/2022 Ženski vaterpolo klub Crvena zvezda Ženski vaterpolo klub Taš 2000 Ženski vaterpolo klub Vojvodina


Sjutra Dan reprezentacija | onogošt.me\nSjutra Dan reprezentacija\nManifestacija Dan reprezentacija Crne Gore biće održana sjutra na podgoričkom Trgu nezavosnosti, saopšteno je iz Ministarstva sporta i mladih.\nNavodi se da će obilježavanje manifestacije početi organizacijom sajma sporta, u periodu od 11 do 16 sati.\nNajavljeno je da će promotivne punktove na sajmu sporta, uz Ministarstvo sporta i mladih, imati i Crnogorski olimpijski komitet, Paraolimpijski komitet, Bućarski savez, Atletski savez, Košarkaški savez, Bokserski savez, Crnogorski skijaški savez, Fudbalski savez, Gimnastički savez, Ju-jitsu savez, Karate savez, Kik boks savez.\nPredstaviće se i Odbojkaški savez, Planinarski savez, Rukometni savez, Šahovski savez, Streljački savez, Studentski sportski savez, Taekwondo savez, Stonoteniski savez, Teniski savez i Vaterpolo i plivački savez.\n"Biće prisutni i crnogorski reprezentativci koji će kroz neposrednu komunikaciju sa građanima i djecom, približiti značaj i prednosti bavljenja sportom sa ciljem jačanja i unapređenja kulta crnogorske reprezentacije", piše u saopštenju.\nNavodi se da će na centralnom dijelu trga svoje aktivnosti prezentovati Streljački savez, Atletski savez, Stonoteniski savez, Gimnastički savez, Fudbalski savez, Košarkaški savez i Šahovski savez Crne Gore.\nKadeti na Memorijalnom turniru "Miljan Miljanić"\nSelektor kadetske fudbalske reprezentacije Crne Gore Slobodan Drašković saopštio je spisak igrača koji konkurišu za nastup na Memorijalnom turniru "Miljan Miljanić".\nNikola Malović u Istanbulu sa reprezentacijom\nCrnogorski karate na turniru Serije A u Istanbulu predstavljaće 15 takmičara, saopšteno je iz Karate saveza, a među njima je i Nikšićanin Nikola Malović.\nPioniri pobijedili Sjevernu Makedoniju\nPionirska fudbalska reprezentacija Crne Gore pobijedila je danas u Podgorici selekciju Sjeverne Makedonije 1:0, u utakmici drugog kola međunarodnog prijateljskog turnira Trofej Fudbalskog saveza.\n„Sokolići“ poraženi u Zenici\nOmladinska fudbalska reprezentacija Crne Gore poražena je minimalnim rezultatom od selekcije Bosne i Hercegovine u prijateljskom susretu koji je juče odigran u Zenici.


Home Novosti Gradske novosti IV OŠ obilježila Međunarodni dan osoba sa invaliditetom\nU sportskoj sali „Partizan” danas je na prigodan način obilježen Međunarodni dan osoba sa invaliditetom. Događaj je organizovala JU Četvrta osnovna škola Brčko distrikta BiH u saradnji sa Asocijacijom mladih Brčko distrikta BiH.\nDirektorica JU Četvrte osnovne škole Brčko distrikta BiH Zumka Grabus rekla je da je ovaj događaj organizovan sa ciljem da se pokaže svima da su u školi svi jednaki.\n„S obzirom da našu školu pohađaju djeca s posebnim potrebama i djeca sa invaliditetom, mi smo iskoristili priliku da zajedno s Asocijacijom mladih iz Brčkog na Međunarodni dan osoba sa invaliditetom pokažemo da smo u školi svi jednaki, da nismo različiti i da svi imaju pravo na školovanje, drugarstvo i sl.”, kazala je Grabus.\nGlavni koordinator Vlade Brčko distrikta BiH Sead Šadić prisustvovao je obilježavanju Međunarodnog dana osoba sa invaliditetom. Istakao je da Vlada ima trajno opredjeljenje da aktivno učestvuje i doprinosi razvoju politika i strategija kada je riječ o ljudima koji imaju invaliditet.\n„Pružamo podršku njihovom radu, ali prije svega težimo ka tome da se rješavaju i problemi s kojima se susreću u funkcionisanju. Također, opredjeljenje ove Vlade je da se i sve fizičke barijere riješe kako bi se tim osobama omogućilo lakše kretanje gradom kao i prilazima određenim institucijama Distrikta. Još jedna bitna stvar je da se stvori ambijent u kojem te osobe neće imati problema prilikom zapošljavanja. Nas raduje činjenica da određene institucije, a posebno javna preduzeća i fondovi, imaju sluha za te osobe prilagođavajući radne zadatke tim licima. Mi imamo određen broj lica koji rade i u samoj instituciji Vlade i naša je intencija da to i u narednom periodu bude tako”, kazao je Šadić.\nPrethodni postPremijera filma “Re:Generacija” 9. decembra u Brčkom\nSledeći postAna Zrnić, Asmir Husić i Salih Ibrahimbegović volonteri godine\nU organizaciji Pododjeljenja za turizam, sport i kulturu Vlade Brčko distrikta BiH sinoć je u Domu kulture u Brčkom održan 19. Izbor sportiste godine,...


pink.rs | Radojičić: Ima smisla pokušati s relaksacijom mera\nOn je rekao i da potpuno zaključavanje u ovom trenutku nije opravdano jer i brojevi pokazuju mali pad obolelih prethodnih dana, što, smatra, govori o tome da imamo kontrolu nad situacijom i da to može da ide u dobrom pravcu.\n"U ovim diskusijama ne smemo da zanemarimo stanje lekara i medicinskog osoblja u ovoj celoj borbi. Verujem da će se logički poduprte mere podržati i da je mnogo manji rizik ako ste napolju i držite distancu, nego u zatvorenom prostoru gde su rizici mnogo veći", naveo je Radojičić.\nPojasnio je da je predloženo da u baštama ugostiteljskih objekata popunjenost bude 50 procenata i da prostor ne bude maksimalno ispunjen, te naglaava da na tome moramo insistirati, kontrolisati i sprovoditi mere.\nSvi moramo učestvovati u sprovođenju mera i ne možemo očekivati da Komunalna milicija kontroliše, kažnjava, moli dva miliona ljudi. Važno je da shvatimo ozbiljnost situacije i mislim da sugrađani to i shvataju i da ima smisla pokušati sa ovom relaksacijom. Nadam se da posle ovoga brojke neće skočiti. Suštinski ovo je borba sa mutacijom virusa. Ukoliko virus više cirkuliše u populaciji postoji veća šansa da se pojavi opasniji virus od ovoga\n"To i jeste razlog da nemamo povećan broj ljudi na evidenciji Nacionalne službe za zapošljavanje", kae gradonačelnik i podseća da je Skupština grada odlučila da onima koji od Grada iznajmljuju lokale za noćne klubove od aprila do kraja godine neće biti naplaćena zakupnina.\nRazmišlja se i o tome da se nađe modus i za poslovne prostore koje Grad izdaje, kaže gradonačelnik i dodaje da je isto tako vaan stabilan gradski budžet da bi sve drugo funkcionisalo.\nGovoreći o javnom gradskom prevozu gradonačelnik je naveo da je pre raspisivanja tendera Saobraćajni fakultet uradio studiju unapređenja sistema naplate karata i upravljanja vozilima, te da je na tenderu nova kompanija ponudila bolje uslove nego što su bili prethodnih deset godina.\nNavodi neke prednosti novog sistema, poput većeg broja kontrolora, uređenog odnosa javnog i privatnog partnera, a imaćemo, kae, i prelaznu fazu koja će omogućiti sugrađanima da lako pređu na novi koncept.\n"Najvažnije je da se poveća naplata karata jer je u ovom trenutku mali procenat ljudi koji to čini. Moramo podići svest ljudi o plaćanju karata, jer bismo od tih prihoda mogli da imamo nove autobuse i komforniji prevoz", kazao je gradonačelnik.\nGradonačelnik kae i da Beograd mora da bude zelen i čist i da se taj problem rešava, te navodi da u Beogradu ima 300 manjih i većih divljih deponija, a da su 24 na javnim površinama.\nVažno je da kroz Zakon o komunalnom otpadu sve to unapredimo, a sušinsko je pitanje komunalnog i građevinskog otpada. Celokupni projekat Vinče značajno će unaprediti rešenje problema i ceo taj koncept će biti njegovo dugoročno rešenje


SDA: Dodikov postupak prema ambasadorici Njemačke je skandalozan i sramotan - Novi Vjetar\nAmbasadorica Hohmann nijednim svojim postupkom nije iskazala nepoštivanje prema Bosni i Hercegovini, niti bilo kojem od njenih naroda, te je predsjedavajući Predsjedništva BiH dužan primiti je u skladu sa odgovornošću funkcije koju obnaša, i u duhu dobrih odnosa između Njemačke i Bosne i Hercegovine, saopćili su iz SDA.\nPostupak predsjedavajućeg Predsjedništva Bosne i Hercegovine Milorada Dodika prema ambasadorici Njemačke Christiane Hohmann je skandalozan i sramotan, te ne odražava stav građana Bosne i Hercegovine prema Njemačkoj koja je prijateljska zemlja Bosni i Hercegovini, saopćeno je danas iz Stranke demokratske akcije (SDA).\n– Dodik ima obavezu predstavljati sve građane Bosne i Hercegovine, i nema pravo da svoje lične frustracije provodi zloupotrebljavajući funkciju predsjedavajućeg Predsjedništva BiH nanoseći štetu poziciji i ugledu zemlje.\nAmbasadorica Hohmann nijednim svojim postupkom nije iskazala nepoštivanje prema Bosni i Hercegovini, niti bilo kojem od njenih naroda, te je predsjedavajući Predsjedništva BiH dužan primiti je u skladu sa odgovornošću funkcije koju obnaša, i u duhu dobrih odnosa između Njemačke i Bosne i Hercegovine – saopćili su iz SDA.\nPrevious ArticleDvadeset šest godina od pogibije Tigra sa Žuči: Domovinu je branio i srcem i dušom\nNext Article Kod Beograda napadnut autobus s Kosova koji je putovao prema Sloveniji


SUMNJA U IZBORNI INŽENJERING: Uočen veliki broj prijava koje su ukazivale na zloupotrebe » Herceg-Bosna\nU ovom izbornom ciklusu suočili smo se sa enormnim brojem prijava za glasanje van Bosne i Hercegovine, koje smo unatoč kašnjenju u usvajanju Budžeta i kašnjenju u angažiranju dodatnog osoblja i opreme uspjeli da obradimo u zakonskom roku.\nU okviru ove aktivnosti uočen je veliki broj prijava koje su ukazivale na moguće zloupotrebe u izbornom procesu, saopšteno je danas iz Centralne izborne komisije Bosne i Hercegovine.\nIz CIK-a su naveli kako je zbog navedenih razloga urađen veliki broj dodatnih provjera i analiza svake pojedinačno pristigle prijave, u cilju eliminiranja svake eventualne prijave koja ukazuje na zloupotrebu ili ima neku drugu manjkavost.\n“Centralna izborna komisija BiH je na sjednici održanoj 01.10.2020. godine donijela Odluku o utvrđivanju i objavi broja birača upisanih u izvod iz Centralnog biračkog spiska za glasanje izvan Bosne i Hercegovine za Lokalne izbore 2020. godine sa upisanih 101.771 biračem, kao i i odluku kojom se odbija upis u izvod iz Centralnog biračkog spiska za glasanje izvan Bosne i Hercegovine za 27.960 birača.\nKao institucija koja je odgovorna za tačnost, ažurnost i ukupni integritet Centralnog biračkog spiska za teritoriju Bosne i Hercegovine, a potpuno uvažavajući i preporuke iz Završnog izvještaja OSCE/ODIHR-a (Izborne posmatračke misije) iz 2018. godine, Centralna izborna komisija BiH je prvi put na svojoj web stranici objavila Izvod registriranih birača za glasanje izvan BiH”, istakli su u CIK-u.\nPosmatračka misija ODIHR-a je u navedenom izvještaju preporučila:\n“U svrhu povećanja povjerenja javnosti u integritet procesa registracije birača, razne zainteresovane strane, uključujući i političke stranke i organizacije građanskog društva bi se mogle pozvati da učestvuju u reviziji biračkih spiskova koju bi inicirao i nadzirao CIK BiH”.\nCentralna izborna komisija BiH je podsjetila kako je svojim aktivnostima i činjenicom da je spisak registriranih birača za glasanje izvan BiH po prvi put učinila javnosti dostupnim – podstakla sve aktere u izbornom procesu (birače, političke stranke, nevladin sektor, medije) da izvrši uvid u Centralni birački spisak i da reagiraju ukoliko postoje sumnje u tačnost biračkog spiska.\nIzvod iz Centralnog biračkog spiska za glasanje izvan Bosne i Hercegovine Centralna izborna komisija BiH je javno objavila kako bi birač koji je bez svog znanja, odnosno mimo njegove volje upisan u isti, imao mogućnost podnošenja žalbe. Takođe, Odluka o odbijanju upisa birača za glasanje van BiH je objavljena na web stranici www.izbori.ba, a u prilogu odluke se nalazi baza podataka Centralne izborne komisije BiH o odbijenim prijavama sa navedenim razlozima odbijanja kojoj se može pristupiti putem unošenja ličnih podataka u aplikaciju “Provjerite status vaše prijave”.\nU roku ostavljenom za žalbe Centralna izborna komisija BiH je primila više od 3.500 podnesaka koje u ovom trenutku razmatra. Ukoliko bude zakonskog osnova CIK BiH će na osnovu podnesaka korigirati podatke u Centralnom biračkom spisku prije njegovog zaključenja, a tamo gdje ne bude osnova da Centralna izborna komisija BiH uvaži žalbu istu će sa izjašnjenjem dostaviti Sudu BiH na odlučivanje.\n“Obavještavamo javnost da će Centralna izborna komisija BiH dokaze o pokušajima izbornih prevara primati sve vrijeme do potvrđivanja rezultata Lokalnih izbora 2020. godine i mehanizmima predviđenim Izbornim zakonom BiH spriječiti sve izborne nepravilnosti. Ukoliko nam i nakon zaključenja Centralnog biračkog spiska bude dostavljen dokaz (Izjava i slično) da je birač bez njegovog znanja registriran da glasa putem pošte, glasački paket koji dođe u Glavni centar za brojanje iz inostranstva na ime tog birača neće biti brojan, a birač ostvaruje svoje biračko pravo u općini/gradu prebivališta na biračkom spisku za glasanje na nepotvrđenim glasačkim listićima, koji će se brojati u Glavnom centru za brojanje.\nCentralna izborna komisija BiH će javnost o svemu detaljno informirati na press konferenciji koju će organizirati nakon zaključenja Centralnog biračkog spiska”, poručeno je iz CIK-a BiH.\nSrodno po oznakama:CIKIzborizloupotreba


Gde da čuvate skupe satove? - Satoviinakit.rs - za prave ljubitelje satova i nakita\nGde da čuvate skupe satove?\nAko imate više od jednog sata, imate kolekciju, i verovatno se pitate šta da radite s njima kada odlazite iz kuće ili grada na duže vreme. S WatchTimea prenosimo tekst u kome se nude tri opcije za sigurno čuvanje dragocenih časovnika.\nPrvi predlog je sef u banci. Većina banaka nudi uslugu iznajmljivanja metalne kutije u sigurnoj sobi za malu godišnju naknadu, u kojoj se mogu čuvati skupoceni satovi i nakit ili važni dokumenti. Mada je ovo jedan od najsigurnijih načina zaštite dragocenosti, ako često menjate nakit ili satove moglo bi da vam postane neprijatno da idete u banku i prolazite kroz celi sigurnosni postupak da biste često menjali sadržaj sefa.\nKako bi se sprečila krađa skupocenih satova ili nakita u slučaju provale, drugi predlog je jednostavni metalni kućni sef koji možete sakriti bilo gde. Većina manjih sefova u slučaju provale mogu se lako odneti, zato su bolje opcije korišćenje vijaka i pričvršćivanja na zid ili elektronske ili mehaničke brave sefa.\nKutija za čuvanje je treći predlog za zaštitu skupocenog nakita ili luksuznih satova. Čuvanje časovnika u satnoj kutiji nudi zaštitu od dečje igre i prašine, a neće biti potrebe za podešavanjem i navijanjem sata kada se odlučite da ga nosite.


BEZBEDNOST PRE SVEGA Na gradskom bazenu u Inđiji najviši nivo zaštite - Pazova Inđija | Vesti\nPazova Indjija Vesti 03/07/2020\nZbog aktuelne situacije sa korona virusom, čelni ljudi na gradskom bazenu u Inđiji navode da je ove godine nivo bezbednosti kupača podignut na još viši nivo. Preduzete su sve zaštitne mere, a poštuju se i primenjuju preporuke Vlade Republike Srbije kada je reč o kupalištima.\nPočevši od samog ulaska u bazen od kapije kreće dezinfekcija ruku, zatim slede dezobarijere koje su hlorisane. Prema rečima direktora Ustanove “Sportski centar” Inđija Ilije Trbovića nakon analize koju je izvršio Zavod za javno zdravlje Sremska Mitrovica, kvalitet vode je odličan.\nHigijena na bazenu je na zavidnom nivou, radnici konstantno dezinfikuju toalete kao i ležaljke i stolice. Sve mere prevencije su preduzete, tako da građani nemaju razloga za brigu i mogu slobodno da uživaju u jednom od najlepših kupališta u regionu Srema i šire.\nDnevna ulaznica iznosi 300 dinara, a u periodu od 17 časova cena je 180 dinara, dok za decu karta iznosi 50 dinara.\nKao i prethodnih sezona, česti korisnici mogu nabaviti sezonske ulaznice po ceni od 6.000 dinara, a za povlašćene kategorije-đake, studente i penzionere, za celo leto karta je samo 2.500 dinara.\nKada je reč o isplivavanju u jutarnjim i večernjim terminima, ovde godine prema rečima direktora vlada veliko interesovanje, a nedavno je i krenula sa radom škola plivanja za najmlađe.


Uhapšen Darko Šarić | Trebinje Live\nNarko-bos Darko Šarić prebačen je na beogradski aerodrom nakon što je jutros uhapšen u zajedničkoj akciji policija Crne Gore i Srbije.\nAvion u kome je bio Šarić u 8.50 sletio je u Beograd.\nPrema proceduri, Šarić bi trebalo da sa aerodroma bude prebačen u policijsku upravu Beograd, radi identifikacije, a potom i u Specijalno tužilaštvo.\nPrema saznanjima B92, Šarića je srpska tajna policija locirala u Južnoj Americi, poslije čega je prebačen u Crnu Goru, gdje je zvanično uhapšen, a potom i prebačen u Srbiju.\nU Vladi Srbije u 12.00 časova trebalo bi da bude održana vanredna konferencija za novinare, na kojoj bi trebalo da se obrati ministar pravde Srbije Nikola Selaković.\nOdbjegli narko-bos Darko Šarić uhapšen je jutros u zajedničkoj akciji kojom su rukovodili ministri pravde Srbije i Crne Gore.\nŠef narko-mafije, čije je hapšenje nekoliko puta najavljivano, u medijima se prvi put "pojavljuje" u oktobru 2009, kada su agencije prenijele da je urugvajska policija zaplijenila 2,8 tona kokaina na jahti "Maui", pod britanskom zastavom, u luci Santjago Vaskes, 25 kilometara zapadno od Montevidea.\nTom prilikom uhapšene su dvije osobe, Urugvajac i Srbin, koji su pokušali da kokain sa jahte prebace na prekookeanski brod, čija je krajnja destinacija bila zapadna Evropa.\nU januaru 2010. godine za Darkom Šarićem raspisana je međunarodna potjernica.\nPodgorička "Pobjeda" u januaru 2010. godine, pozivajući se na neimenovane izvore iz policije, objavila je da je Darko Šarić, koji je posljednji put viđen u Pljevljima deset dana ranije, napustio Crnu Goru i od tada mu se gubi svaki trag.\nTužilaštvo Srbije za organizovani kriminal podiglo je 13. aprila 2010. godine optužnicu protiv Šarićeve grupe.\nSpecijalni tužilac Miljko Radisavljević podigao je 6. avgusta 2010. godine novu optužnicu protiv Šarića i još osam osoba zbog pranja više od 20 miliona evra od prodaje kokaina.\nRadisavljević je izjavio da je zakonski zaprijećena kazna za pranje novca u ovom obimu između dvije i 12 godina zatvora.\nTužilac je naveo da je novac od droge uložen u kupovinu poljoprivrednih dobara i hotela u Vojvodini, kao i u drugim privatizacijama u Srbiji.


Protest prosvetara u utorak u Zaječaru\n01:33: PM subota 28 novembra, 2020\nPosted on 28. marta 2016. at 15:19 by Ist Media\nZAJEČAR, (IST Media) Gradski odbor Unije sindikata prosvetnih radnika Zaječara, zakazao je za sutra protestni skup, kako bi se skrenula pažnju na dramatičnu situaciju u kojoj se nalaze obrazovne ustanove u ovom gradu.\nSindikat naglašava da će štrajk, zbog, kako su naveli, „nezakonitog rada gradskih vlasti“, biti održan sutra u podne ispred uprave grada „uprkos pritiscima pojedinih direktora škola“.\n„Pojedinim direktorima koji vrše opstrukciju i u vreme protesta zakazuju sednice Nastavničkog veća i druge aktivnosti u školi, poručujemo da se dobro zapitaju da li su na strani zaposlenih, učenika i roditelja ili na strani nezakonitog rada gradskih vlasti“, naveo je sindikat u saopštenju medijima.\nGradski odbor je pozvao i roditelje učenika na protest, uz napomenu da skup nema nikakve motive političkog okupljanja.\nProsvetni radnici u Zaječaru već duže vreme upozoravaju da se zbog višemilionskih dugovanja pojedinim školama već popisuje imovina.\nBOR – Odbornici Skupštine Grada Bora, izglasali su predlog odluke o izradi plana detaljne regulacije za izgradnju vetroelektrana „Crni vrh“…\nNovosti: Lakše do posla u javnom sektoru. Popušta zabrana zapošljavanja\nPosao u javnom sektoru najmanje naredne tri godine dobijaće se nešto lakše, pišu „Večernje novosti“. Predlogom zakona o budžetskom sistemu…\nBOR – Zbog nepovoljne epidemiološke situacije sa korona virusom, koja je dovela do velikog odsustvovanja sa nastave, učenici borskih osnovnih…\nOd sutra još jedna kovid ambulanta u Boru. Kreće i vanredni „KOVID-BUS“\nBor se bliži broju od 600 obolelih od covid-19\n10:18 - 28. novembra 2020.\n16:34 - 27. novembra 2020.\n14:54 - 27. novembra 2020.\n12:28 - 27. novembra 2020.


Fashion Park u Inđiji predstavljen na sajmu u Kanu - Bizlife.rs\nFashion Park u Inđiji predstavljen na sajmu u Kanu\n11:24 Beograd, 25/11/2011\nFashion Park Outlet Centar u Inđiji jedini je projekat ovog tipa iz Srbije i regiona koji je predstavljen na specijalizovanom retail sajmu „Mapic“ koji je ovog meseca održan u Kanu u Francuskoj. Otvaranje Fashion Park-a planirano je u martu sledeće godine i to će biti jedini outlet centar u regionu koji će početi sa radom 2012. godine.\nProjekat outlet centra u Inđiji izazvao je veliku pažnju predstavnika najznačajnijih brendova i kompanija na sajmu, koje planiraju dolazak na srpsko tržište.\nU uslovima ekonomske krize posećenost outlet centara u Evropi povećana je za 70 odsto, dok je promet po kvadratu prodajnih objekata veći za 50 odsto. Kapaciteti postojećih prodavnica u outletima porasli su za trećinu, zaključeno je na najvažnijoj evropskoj smotri retail industije.\nĐura Stanić, predsednik Upravnog odbora Fashion Park Outlet Centra, upoznao je učesnike „Mapic-a“ sa dinamikom izgradnje i objasnio da će u prvoj fazi radova biti izgrađeno 15.000 m² prostora na kojem će se naći oko 70 prodavnica prestižnih svetskih brendova. Druga faza centra, površine od 5.000 m² prostora treba da bude otvorena 2014. godine, a treća faza u kojoj će biti izgrađeno dodatnih 10.000 m² biće otvorena do kraja 2016. godine.\nU okviru centra biće izgrađen parking za 2.000 mesta. Ukupna vrednost investicije je 40 miliona evra, a njenom realizacijom biće zaposleno više od 1.000 ljudi.\nFashion Park Outlet Centar na ovoj manifestaciji predstavljen je i u publikaciji „Retail Space Europe“, koja najavljuje novitete na evropskom retail tržištu.\nIzgradnja prvog pravog outlet centra u Srbiji je projekat kompanije “BlackOak Developments” u saradnji sa britanskom firmom “GVA Outlets”, jednim od najznačajnijih outlet operatera u Evropi. Fashion Park Outlet Centar je sastavni deo „Retail Parka”, kompleksa površine 60 hektara, koji će se sastojati od poslovnog hotela, “cash and carry” hipermarketa, salona nameštaja, prodavnica kućnih aparata i kancelarijskog prostora.\nUgovori o zakupu već su potpisani sa brojnim značajnim svetskim robnim markama: Tommy Hilfiger, Miss Sixty, Replay, Nike, Timberland, Pal Zileri, Petroff, XYZ kao i brendovi iz portfolija SPORTINA grupe, Guess, Adidas, Converse, Bata, Levis’s, Movem-Hugo Boss, Ecco Shoes, Women Secret, Burlington, Piquadro, 7Camicie, Lisca, Skechers, East Pack, Office Shoes, Time Out i mnogi drugi.


(VIDEO) Banja Junaković dobila akreditaciju na sedam godina - www.025.rs\nwww.025.rs / APATIN / (VIDEO) Banja Junaković dobila akreditaciju na sedam godina\nSpecijalna bolnica za rehabilitaciju “Banja Junaković” iz Apatina dobila je sertifikat o akreditaciji na period od sedam godina. Sertifikat je direktorki Specijalne bolnice dr Dragani Mrđenov, uručio šef Odeljenja za akreditaciju i unapređenje kvaliteta rada u Agenciji za akreditaciju zdravstvenih ustanova Srbije Vlado Davkovski.\n“Od velikog je značaja kada Agencija za akreditaciju zdravstvenih ustanova Srbije oceni vaš kvalitet zdravstvene zaštite i to na najduži period od sedam godina. Nama to otvara vrata i prema inostranim partnerima, jer veoma je važno da posetioci znaju da u jednoj zdravstvenoj ustanovi postoje procedure, da se po njima radi i da je kvalitet zdravstvene zaštite na najvišem nivou. Za nas je to jako važno jer su i naši korisnici zadovoljniji”, istakla je dr Dragan Mrđenov.\nOna je dodala da Banja Junaković pored standardnih usluga lečenja i rehabilitacije planira i razvoj edukativnog programa lečenja komplikacija kod dijabetesa.\nUručujući sertifikat Banji Junaković, Vlado Davkovski iz Agencije za akreditaciju zdravstvenih ustanova naglasio je kako je on izdat na najduži mogući period, od sedam godina.\n“Sedam godina je najviše priznanje koje Agencija dodeljuje nekoj zdravstvenoj ustanovi. Nakon postupka akreditacije i Specijalna bolnica „Banja Junaković“ je akreditovana na sedam godina, što je veliki uspeh ove zdravstvene ustanove. Mi dajemo akreditaciju na godinu, tri pet i sedam, nije redak slučaj da nekoj ustanovi i ne prođe postupak akreditacije. Prvo bih se zahvalio Pokrajinskom sekretarijatu koji je finansirao akreditaciju Svih specijalnih bolnica u Vojvodini. Oni su finansirali i akreditaciju opštih bolnica, Kliničkog centra Vojvodine, a očekujemo i narednom periodu i Domova zdravlja”, poručio je Davkovski.\nPovodom uručenje sertifikata o akreditaciji, zaposlenima u Banji Junaković danas je na prigodnoj svečanosti čestitke uputilo opštinsko rukovodstvo na čelu sa predsednicom opštine Dubravkom Korać, predstavnici domova zdravlja iz Okruga kao i predstavnici drugih Specijalnih bolnica sa teritorije AP Vojvodine.\nTags: akreditacija, Banja Junaković, dodela akreditacije


Tobinov porez za spas EU? | Autonomija\nPoslednji sastanak vodećeg evropskog tandema Merkel-Sarkozi nije doneo mnogo toga novoga, osim što su potvrđeni raniji dogovori: jačanje finansijske i monetarne kontrole u EU, kao i scenario za spasavanje Grčke i otpis duga ovoj zemlji. Takođe, izražena je nada da će stabilizatorski fond za spas evra biti što pre u funkciji, a da će ga po prestanku krize naslediti drugi mehanizmi finansijske stabilnosti.\nIpak, može se govoriti o jednoj relativnoj novosti – a to je ideja o uvođenju tzv. Tobinovog poreza na finansijske transakcije, što posebno podržava Sarkozi, dok je Nemačka pomalo uzdržana, odnosno očekuje da se druge zemlje EU odrede prema njemu. U slučaju da ne „prođe“ na nivou EU, po svemu sudeći Francuska bi ga mogla uvesti i samostalno.\nOvaj porez je veoma popularan među alterglobalistima, a izmislio da je američki nobelovac ekonomiste Džejms Tobin, koji je svojevremeno predložio uvođenje malog nameta za trgovanje valutama radi kažnjavanja kratkoročnih spekulativnih transakcija. Ova ideja početkom sedamdesetih nije uspela, ali danas je veoma popularna među ekonomistima. Pre nekoliko godina je Bernar Kušner, francuski ministar spoljnih poslova, izašao sa podatkom da bi dobrovoljni doprinos od samo 0,005 posto na finansijske transakcije omogućio prikupljanje 30 milijardi evra godišnje, koje bi mogle biti uložene u stabilizaciju evra.\nNaravno, alterglobalisti, koje ovakvo oporezivanje vide pre svega kao mogućnost kakve-takve pravicne raspodele bogatstva, upozoravaju da ovaj porez mora biti dobro razrađen i da se moraju dobiti odgovori na pitanje ko bi primao i raspoređivao prihode od uvođenja tog poreza.\nIpak, i ukoliko bi bio uveden, ovaj porez se nebi odnosio na sve finansijske transakcije, bar bi tako bilo u prvom periodu, kada bide odnosio samo na trgovanje akcijama. Porez bi iznosio 0,1 posto i ukupno bi, prema procenama, obezbedio između 30 i 60 milijardi evra. No, sve je to na dugom štapu, e eventualna realizacija ove ideje vezuje se za, najranije, sledeću godinu.


Predstavnički dom SAD formalizovao proceduru opoziva Trampa\nPredstavnički dom tokom glasanja 31. oktobra\nPredstavnički dom Kongresa SAD usvojio je danas rezoluciju kojom se formalizuje postupak opoziva američkog predsednika Donalda Trampa.\nZa usvajanje rezolucije glasala su 232 kongresmena, a protiv je bilo 196, uključujući sve republikance i dvoje demokrata, navodi Asošiejted pres.\nGlasanje je potvrdilo podelu u Predstavničkom domu izmedju većine koju imaju demokrate i manjinskih republikanaca koji su se do sada protivili istrazi kao previše zatvorenom procesu u kojem im nije omogućeno da učestvuju na ravnopravnim osnovama, navodi Glas Amerike.\nPredsedavajuća Predstavničkog doma Nensi Pelosi povala je kongresmene iz redova demokrata da usvoje rezoluciju.\n"Preduzimamo ovaj korak kako bismo uklonili svaku sumnju u to da li Trampova administracija može da uskraćuje predavanje dokumenata, da sprečava svedočenja svedoka, da zanemaruje obavezujuće pozive ili da nastavlja da opstruiše Predstavnički dom", navela je Pelosi u pismu upućenom demokratama.\nIstraga o opozivu: Sondland se nije odazvao na saslušanje\nSlučaj 'opoziv Trumpa': Pojavio se drugi zviždač\nŠta nakon pokrenute procedure za opoziv Trumpa?\nLider republikanske većine u Senatu Mič Mekonel rekao je da rezolucija "ni izbliza ne uspeva" u pokušaju da se proces istrage učini fer i pravičnim.\n"Razumem da su se mnoge demokrate u Predstavničkom domu odlučile za opoziv pre mnogo godina, ali osnovne norme pravde neće ispariti samo zato što su se demokrate u Vašngtonu već odlučile", kazao je Mekonel.\nUsvajanje rezolucije Tramp je prokomentarisao na Tviteru, ocenivši ga kao "najveći lov na veštice u američkoj istoriji".\nOdbori Predstavničkog doma za obaveštajne poslove, spoljne poslove i nadzor imali su prilike da čuju svedočenja diplomata i drugih zvaničnika iza zatvorenih vrata, dok istražuju da li bi Tramp trebalo da bude opozvan, zbog toga što je od druge države - Ukrajine, tražio da "iskopa prljavštinu" o njegovom političkom rivalu Džozefu Bajdenu, kako bi povećao svoje šanse na izborima 2020. godine.\nBijela kuća 'pokušala sakriti' detalje razgovora Trumpa i Zelenskog\nTramp je navodno izvesno vreme zadržavao gotovo 400 miliona dolara vredne vojne pomoći, preko potrebne Ukrajini, uslovljavajući predsednika te zemlje Volodimira Zelenskog da istraži da li je Bajden kao potpredsednik SAD prekinuo istragu ukrajinskog tužioca o gasnoj kompaniji "Burisma" u čijem je Upravnom odboru bio njegov sin Hanter.\nU rezoluciji se traži prelazak na javne pretrese, dok bi Odbor za obaveštajna pitanja konačno izdavao izveštaj o svojim zaključcima i preporukama Odboru za pravosudje, koji bi onda bio odgovoran za donošenje odluke o tome da li da se preporuči opoziv Trampa pred punim sazivom Predstavničkog doma, navodi Glas Amerike.\nTramp je istragu o opozivu ranije nazvao nelegalnom, jer Predstavnički dom u punom sastavu nikad nije glasao o pokretanju istrage, iako ne postoji zakon koji nalaže da Predstavnički dom to mora da učini.


Ekonomija - datum: 2019-01-04 VRHOVNE MONETARNE INSTITUCIJE BANKE U EUROZONI\nSedamnaest od 19 centralnih banaka u eurozoni od 27. januara 2019. više neće izdavati novčanicu u apoenu od 500 eura, saopštila je Evropska centralna banka. Da bi se osigurala nesmetana tranzicija i iz logističkih razloga, Centralna banka Njemačke (Bundesbanka) i Centralna banka Austrije nastaviće da do 26. aprila 2019. godine izdaju tu novčanicu, navodi se na zvaničnom sajtu ECB-a.\nPostojeće novčanice u apoenu od 500 eura nastaviće da budu zakonito sredstvo plaćanja, što znači da će građani i dalje moći da ih koriste bilo za plaćanje ili za štednju. Banke, mjenjačnice i druge komercijalne stranke će, kako je saopšteno iz ECB, moći da u opticaju zadrže postojeće novčanice od 500 eura.\nKao i sve denominacije novčanica eura, novčanica od 500 eura uvijek će zadržati svoju vrijednost i moći će da se, u svakom trenutku, zamijeni u bilo kojoj centralnoj banci u eurozoni. D.M.


Zimska škola u organizaciji Instituta…\nU okviru zimskih radionica u Institutu za moderno obrazovanje, održani su seminari Projektno orijentisana nastava matematike i Retorika i nastava: kako biti uspešan predavač. Seminari su održani u periodu od 8. do 13. februara.\nVoditelj seminara o projektnoj nastavi bio je dr Ivan Anić, koji je profesore Savremene gimnazije na zanimljiv način, kroz praktične primere, upoznao sa osnovnim principima projektno orijentisane nastave. Seminar o projektno orijentisanoj nastavi imao je za cilj da podstakne nastavnike na istraživački rad sa učenicima.\nSeminar o retorici održala je dr Biljana Ćirić, koja je kroz niz praktičnih primera i vežbi pokazala da autoritet jednog nastavnika zavisi i od toga koliko je ubedljiv u svom izlaganju. Učesnici ovih seminara su stekli vredna znanja koja će njihovu nastavnu praksu obogatiti i učiniti uspešnijom, a IMO nastavlja svoju misiju unapređenja nastavnog procesa kroz niz seminara koji je planiran za period pred nama.\nCategory: VestiBy Biljana Ciric Monday February 19th, 2018


Novi C3 R5 izgleda kao savršeni sportski kompakt - AutoExclusive - Auto vesti, Novi, Luksuzni, Polovni automobili...\nNovi C3 R5 izgleda kao savršeni sportski kompakt\nOvih dana imali smo priliku da vidimo poslednji reli automobil kompanije Citroen...\nFrancuski proizvođač automobila poseduje veoma veliku ekspertizu iza sebe i nipošto mu nije strano osvajanje poneke titule reli šampionata širom sveta, s vremena, na vreme. Međutim ovo nije stavka koja je privukla našu pažnju.\nOno što vidimo ispred sebe sada jeste prva fotografija najnovijeg Citroën C3 R5 automobila, posebno prilagođene verzije jedne od najpopularnijih franšiza koja se takmiči u Svetskom reli šampionatu.\nMeđutim, u samom jeku svog razvoja, za C3 R5 planira da zvanično debituje kasnije ovog meseca na Rallye du Var događaju kao deo reli šampionata koji se održava u Francuskoj, a voziće ga Joan Bonato, koji je već proslavo titulu sa četiri pobede ove sezone. Pošto ovaj C3 R5 nije još uvek finiširan i homologovan, predstavljaće “zero” automobil i utrti put svim naslednicima koji će ga pratiti.\nSve je to lepo i veoma prijatno, ali pravi razlog zašto je najnoviji trkački automobil zavredeo svu pažnju jesu karakteristike koje će ga učiniti kompaktom za klasu iznad svih, a to su specijalna trkačka liverija i nekoliko daleko ekstremnijih aerodinamičkih elemenata karoserije i modifikacija koje su putem njenog kreiranja nastale.\nUkoliko se pitate zašto R5 umesto postojeće WRC verzije modela, glavni razlog za ovakav potez nalazi se u tome što je R5 reli automobil kao ovaj koji vidite daleko bliži proizvodnim specifikacijama nego njegov pomenuti suparnik. Kada mu budu dodati još neki detalji ovaj model postaće ozbiljan rival automobilima kao što su Volkswagen Polo GTI, Renault Clio RS, Ford Fiesta ST i Toyota Yaris GRMN.\nPitanje ostaje da li francuska kompanija i njeni partneri iz PSA grupacije, sa njihovom budnom pažnjom usmerenom ka kompaniji Opel, u ovom trenutku, vide ono što mi vidimo i žele da puste ovu zver na regularne puteve. Ostaje nam samo da se nadamo.


Tizer: Nadležnosti Odbora povjerenika, kao ni način njegovog rada, ni pod kojim uslovima ne može određivati Ministarstvo javne uprave, digitalnog društva i medija, saopštili su iz tog resora.\nIz Ministarstva su to naveli u reagovanju na saopštenje tivatskog odbora Demokratske partija socijalista (DPS) da Vlada i Ministarstvo imaju različite kriterijume u vezi sa uvođenjem prinudne uprave u opštinama.\nKako su kazali iz Ministarstva, Zakonom o lokalnoj samoupravi propisuje da Odbor povjerenika vrši funkciju Skupštine sve dok se ne konstituiše nova, po sprovedenim lokalnim izborima.\n“Potpuno su netačni navodi da Odbor povjerenika ima ma kakva ograničena ovlašćenja, usmjerena na donošenje urgentnih odluka bitnih za građane”, istakli su iz Ministarstva.\nOni su dodali da je netačno i da Ministarstvo može na bilo koji način da imputira ovlašćenja Odboru, budući da su nadležnosti Skupštine jasno propisane članom 38 Zakona o lokalnoj samoupravi.\nKako su kazali iz Ministarstva, takvo zakonsko rješenje u vezi Odbora povjerenika bilo je na snazi kada se konstituisao Odbor povjerenika za Gusinje, 2016. godine.\nPoručili su da imaju ovlašćenja da predlože sastav Odbora povjerenika, kao i da su, brinući da takvi predlozi budu usklađeni sa vrijednostima dobrog i transparentnog upravljanja, razvili internu proceduru predlaganja kandidata i kriterijuma za izbor.\n“Činjenica da nije bilo primjedbi na sastav Odbora povjerenika za Opštinu Tivat govori da su primjenjeni kriterijumi stručnosti, iskustva i političkog pasivizma opšteprihvatljivi”, kazali su iz Ministarstva.\nOni su poručili da je, u slučaju Opštine Budva, Ministarstvo otišlo korak dalje i objavilo javni poziv za samostalnu i dobrovoljnu prijavu kandidata, vodeći se istim kriterijumima primijenjenim u slučaju Opštine Tivat.\n“Samo ovog puta sa ciljem primjene inkluzivnijeg pristupa koji će biti praktikovan u svakoj narednoj Opštini ukoliko dodje do raspuštanja Skupštine”, rekli su iz Ministarstva.\nKazali su da, budući da Vlada ima potpunu autonomiju u izboru kandidata za članove Odbora, što je korektivna mjera u odnosu na činjenicu da su lokalni parlamenti podbacili u izvršavanju svoje funkcije, raspisivanje javnog poziva predstavlja izuzetan iskorak ka transparentnom i meritorno zasnovanom upravljanju.\nDodaju da su na to, kao inicijatori, izuzetno ponosni.\n“U jednom smo saglasni sa odbronicima DPS-a, a na šta smo i ranije upućivali. Zakon o lokalnoj samoupravi, koji je na snazi od 2018, ima značajna ograničenja i manjkavosti, koja ćemo sa parterima, kroz iniciranje njegovih izmjena i dopuna, otkloniti”, rekli su iz Ministarstva.\n21.03.2022 - 17:09 | *\n21.03.2022 - 17:09\nTagovi: Opština Budva, Ministarstvo javne uprave, Odbor povjerenika\nSea Dance festival od 26. do 28. avgusta\nU tirkiznoj uvali plaže Buljarica, publika će od 26. do 28. avgusta plesati uz neka od najpoznatijih svjetskih i regionalnih muzičkih zvijezda, čija će imena biti objavljena početkom juna, kada će u prodaju biti pušten i prvi kontingent ulaznica za najbolju žurku ljeta.\nKucamo na vrata zataškanih afera u Budvi: Pješački tunel ka Kamenovu- misterija kome je otišao novac\nOpština Budva izgradila je prije 12 godina pješački tunel koji je povezao Rafailoviće sa plažom Kamenovo.\nKucamo na vrata zataškanih afera u Budvi: Petrovačko šetalište skuplje od kanske La Kroazet\nAko je suditi koliko je čuvena ekipa budvanske organizovane grupe potrošila na gradnju do sada nedovršenog petrovačkog šetališta, toliko novca nije utrošeno ni za gradnju čuvenog kanskog šetališta La Kroazet (La Croissette).\nOpština Budva: Ministar Đurović da ne tjera turiste iz Crne Gore\nZaista je nevjerovatno da ministar ekonomskog razvoja i turizma Goran Đurović, čiji je posao da uradi sve da ova turistička sezona prođe u najboljem redu, preko Tviter društvene mreže širi negativnu sliku o Budvi i Crnoj Gori, tjerajući i odvraćajući turiste svojim nepromišljenim djelovanjem, saopštila je Opština Budva.\nKucamo na vrata zataškanih afera u Budvi: Liga humanista i izvlačenja novca iz opštinske kase\nSpecijalno tužilaštvo do danas nije podiglo optužnicu, niti je obavijestilo javnost da li je zatvoren slučaj Internacionalne lige humanista i njenog odnosa sa Opštinom Budva.\nKucamo na vrata zataškanih afera u Budvi: Pješački tunel ka Kamenovu- misterija kome je otišao n...


Field: Inovativnim poduzetnicima je potrebno efikasno pravosuđe – Biznis.ba\nNaslovnaBiHField: Inovativnim poduzetnicima je potrebno efikasno pravosuđe\nobjavljeno 12. dec 2019. u 15:09\nBritanski ambasador u BiH Matthew Field danas je u Sarajevu na konferenciji posvećenoj poboljšanju efikasnosti u rješavanju privrednih sporova istakao da je inovativnim poduzetnicima potrebno efikasno pravosuđe.\n– Ujedinjeno Kraljevstvo kao predvodnik podrške socioekonomskim reformama u BiH želi da pomogne poboljšanje poslovnog okruženja, otvaranje radnih mjesta i rast. Nedostaci u sudskom sistemu BiH negativno utiču na sposobnost zemlje da posluje i privlači nove investicije i to u većoj mjeri nego bilo gdje drugo u Evropi – kazao je Field.\nKonferencija pod nazivom “Vrijeme za reforme: veća efikasnost u rješavanju privrednih sporova u BiH i bolji pristup pravdi” organizirana je u okviru projekta tehničke pomoći “Unapređenje poslovne klime kroz brže rješavanje privrednih sporova” kojeg implementira Svjetska banka, uz finansijsku podršku Vlade Ujedinjenog Kraljevstva i u saradnji sa Visokim sudskim i tužilačkim vijećem BiH.\nField je rekao da će danas biti predstavljen set analitičkih studija koje nude preporuke kako ojačati privredne odjele i smanjiti broj neriješenih predmeta, ubrzati slučajeve malih potraživanja i poboljšati proceduralnu efikasnost, te izgraditi kapacitete sudija za privredne slučajeve. Imlementacija ovih reformi bi, kako je dodao, dovela do povoljnijeg poslovnog okruženja.\nŠef Sekcije operacija za pravosuđe, unutarnje poslove i reformu javne uprave Delegacije EU u BiH Nicolas Bizel naglasio je dva bitna aspekta funkcioniranja pravosuđa – efikasnost i nezavisnost. Kada je riječ o BiH, posebno je kao probleme izdvojio dugo trajanje postupaka, veliki broj neriješenih predmeta, te zastarjeli izvršni postupak. Dodao je da je i ranije ukazano na problem efikasnosti privrednog pravosuđa u BiH, te da EU sa drugima partnerima nastavlja sa podrškom reformama u ovoj oblasti.\nPredsjednici Privredne komore Federacije BiH (PKFBiH) i Privredne komore Republike Srpske, Mirsad Jašarspahić i Borko Đurić, naveli su da ove asocijacije privrede podržavaju sve aktivnosti koje vode ka jednostavnijem, bržem i efikasnijem rješavanju privrednih sporova, a jedan od načina su i alternativni modeli rješavanja sporova s obzirom na to da veliki broj privrednih predmeta stoji godinama u sudovima.\n-Čak imamo primjere da su neki privredni subjekti propali zato što se sporovi u kojima su učestvovali nisu na vrijeme riješili, a oni nisu mogli da trpe poljedice koje su iz toga proizašle – kazao je Đurić.\nMala i srednja preduzeća se često, kako je dodao Jašarspahić, ne usuđuju pokrenuti neki sudski postupak da bi došli do svojih prava upravo zbog bojazni da će sve to predugo trajati, te zbog nedostatka strukovnih i finansijskih kapaciteta da se to završi. Podsjetio je da je PKFBiH zajedno sa Udruženjem Arbitri u nekoliko navrata radila edukacije za privrednike, pogotovo iz malih i srednjih preduzeća, da bi im približili alternativne metode rješavanja privrednih sporova.\nPreporuke su, kako je kazao šef Ureda Svjetske banke u BiH Emanuel Salinas, usmjerene ka tome da se sa problema pređe na rješenja.\n– To podrazumjeva pojednostavljivanje postupaka kako ne bi bilo potrebno toliko vremena da se dođe do rješavanja, jasnoću prava i radnji neophodnih za pristup pravosuđu poduzetnicima, te izradu alternativnih mehanizama za rješavanje sporova kao što je arbitraža – dodao je Salinas.\nCilj projekta tehničke pomoći je da pruži podršku pravosudnim institucijama u BiH da implementiraju reforme koje će unaprijediti efikasnost rješavanja privrednih sporova i pristup pravdi.


Foto: Vesna Lalić, Nenad Božović / RAS Srbija\n- Šarović je Šešelja optužio da je dva meseca pred izbore kupio džip od 150.000 evra, a da za kampanju nije hteo da da ni jedan jedini dinar. Rekao mu je da je nemoralno iz takvog džipa glumiti da brani sirotinju - kaže izvor "Blica" iz vrha SRS-a.\n- Šešelj je rekao da mu je džip kupio čovek koji je pročitao njegovu knjigu od 3.000 strana i da je, oduševljen njome, odlučio da mu pokloni automobil. Rekao je da je fan, da je hteo da kupi i skuplji džip, ali je je on skroman pa su tako našli kompromis za ovaj koji mu je kupljen - kaže naš izvor.\nNa kraju, on je poručio Šaroviću da "za njih dvojicu nema mesta u istoj stranci".\nSukob između Šešelja i njegovog nekada najbližeg saradnika tinja već dugo, navodi naš izvor.\nČovek za koga Šešelj više puta isticao da je jedan od najzaslužnijih što je SRS "ostala na nogama" dok je on bio u Hagu "skrajnut" je odavno, a svi stranački funkcioneri koji su označeni kao "Šarovićevi ljudi" izbačeni su iz stranke.\nNa taj način je Šešelj svome sinu Aleksandru, koji se sada nalazi na funkciji zamenika predsednika ove strane, "krčio put" za napredovanje.\nŠarović međutim nije jedini koji je iskazao nezadovoljstvo postupcima lidera radikala, već je to učinio veliki broj članova navišeg organa SRS-a, a nekima, za koje je Šešelj procenio da predstavljaju opanost, nije dozvoljen ulazak na sednicu uprave.\nČitaoci mu kupuju automobile\nKako prepričava događanja među radikalima naš izvori, pored skupocenog džpa, za koji su mu pojedini članovi govorili da priliči "kriminalcima i folk zvezdama", čitaoci njegovih knjiga kupili su mu, kaže, i sedam "škoda fabija", koje je podelio članovima porodice i najvernijim saradnicima, što je izazvalo ogromno nezadovoljstvo u ovoj stranci.\n- "Škode" je objasnio rečima da je i njih dobio od jednog ljubitelja knjiga i to ne za stranku već za njega lično. Dve je dao članovima porodice, jednu sekretarici, jednu Vjerici Radeti, iako nema vozačku dovolu, a tri preostale svojim "vernim ljudima" - dodaje izvor "Blica".\nŠaroviću zabranjen ulazak u stranačke prostorije\nNakon sednice centralnog organa i kritika koje su mu upućene, lider radikala naredio je stranačkom obezbeđenju da Šarovića ne sme pustiti u stranačke prostorije "po cenu smrti". Tako je SRS postala prva stranka koja ulazak u prostorije zabranjuje sopstvenom potpredsedniku.\n- Nakon što je Šešelj na sednici otvorio raspravu, Šarović se javio i bez uvredljivih reči, argumentovano, izneo svoj stav o razlozima izbornog fijaska, zauzvrat mu je predsednik zabranio ulazak u stranku, samo zato što se usudio da kaže svoje mišljenje kada je dobio reč - navodi izvor "Blica".\nRaspad počeo pre izbora\nSRS je počela da se osipa još pre nekoliko meseci, kada su ostavke na partijske funkcije počeli da podnose dugogodišnji radikali. Kao osnvne razloge za to navodili su pohlepu vrha SRS i prijem u stranku Milutina Jeličića Jutke, koji je najpre bio sumnjičen, a prošle nedelje i osuđen za seksualno uznemiravanje svoje nekadašnje sekretarice Marije Lukić.\nDva meseca pred izbore kupio je džip od 150.000 evra\nOvi članovi SRS bili su i u najvišim organima ove partije - članovi Predsedničkog kolegijuma stranke i Centralne otadžbinske uprave. Svi oni bili su i pokrajinski poslanici.\nUdarac je stigao i iz Beograda, gde su ostavke podneli potpredsednik gradskog odbora Zdravko Topalović, zamenik predsednik Gradske opštine Palilula i visoki funkcioner ove stranke Darko Paunović i mnogi drugi.\nDok se stranka raspada, on smišlja nove prostačke naslove\nLideru radikala Vojislavu Šešelju izborni debakl i neulazak u parlament ne smetaju u nameri da nastavi da širi mržnju, primitivizam i prostakluk.\nNajnovija "knjiga" iz prostačkog opusa lidera SRS, čije su se korice pojavile na društvenim mrežama, nosi naziv "Aleksandra Jerkov ustaška k..va", što je još jedan u nizu primitivnih obračuna Šešelja sa onima koji ne misle kao on.\nJerkov nije prvi put na udaru lidera radikala, on joj je upućivao uvrede i ranije, a zbog svega ovoga potpredsednica DS-a podnela je još pre godinu dana krivičnu prijavu protiv njega ali je, kako je rekla "Blicu", reakcija Tužilaštva za sada izostala.


Dan online - Hronika: Jedan optuženi, dva pištolja - 2021-03-05\nHronika ODLOŽEN POČETAK SUĐENJA SRĐANU MIĆUNOVIĆU, OPTUŽENOM ZA NEDOZVOLJENO DRŽANJE ORUŽJA\nPrivođenje osumnjičenih - Foto: B. Marković Jedan optuženi, dva pištolja Branovom tjelohranitelju sudiće naknadno\nPočetak suđenja Srđanu Mićunoviću, tjelohranitelju nikšićkog biznismena Branislava Brana Mićunovića, koji važi za nezvaničkog kralja crnogorskog podzemlja i lice blisko porodici crnogorskog predsjednika Mila Đukanovića, odloženo je za 19. mart.\nSudija Osnovnog suda u Kotoru Momirka Tešić juče je prihvatila zahtjev advokata Danila Mićovića, koji zastupa Mićunovića, da se suđenje odloži zbog njegovog narušenog zdravstvenog stanja.\nKotorsko Osnovno državno tužilaštvo tereti Srđana Mićunovića za krivično djelo nedozvoljeno držanje oružja i eksplozivnih materija. On je 6. januara uhapšen u Budvi zajedno sa prijateljima Savom Vujovićem i Branom Mićunovićem, koji je upravljao vozilom u kojem je policija pronašla dva pištolja sa municijom.\nPrvobitno se svoj trojici na teret stavljalo da su počinili krivično djelo nedozvoljeno držanje oružja i eksplozivnih materija, da bi nakon zadržavanja u tužilačkom pritvoru i saslušanja kod tužioca svi bili pušteni da se brane sa slobode.\n-Od strane nadležnog tužilaštva saslušana su i druga lica kao svjedoci, nakon čega su po nalogu Osnovnog državnog tužilaštva u Kotoru osumnjičeni B.M., S.V. i S.M. pušteni da se brane sa slobode – saopšteno je tada iz policije.\nMeđutim, tužilaštvo za ovo krivično djelo tereti samo Srđana Mićunovića.\nNakon puštanja iz pritvora Brana Mićunovića, njegov advokat Danilo Mićović kazao je za „Dan“ da je jedan od osumnjičenih priznao da je oružje njegovo. On je tada rekao i da dvojica privedenih zajedno sa Mićunovićem nisu njegovo obezbjeđenje, već njegovi prijatelji.


Trambolining je rekreativna aktivnost, akrobatski trening alat, ali i olimpijski sport od 2000. godine. U njemu sportisti izvode akrobatske elemente skačući po elastičnoj površini tramboline, koja je specijalno napravljena da vam dodatno pomogne prilikom odraza.\nMože da obuhvata jednostavne skokove u ravnoj osi, ili složenije elemente kakvi su kombinacija napred-nazad ili kolutovi u vazduhu. Bodovanje na takmičenjima zasnovano je na težini vežbe i ukupnom vremenu provedenom u vazduhu.\nOva sve popularnija disciplina je deo gimnastičkih veština i jednako je vole i odrasli i deca. Prava je sportska aktivnost kako za rekreaciju, tako i za opuštanje, a ujedno za angažovanje kompletne muskulature tela uz lučenje adrenalina i hormona sreće.\nTrambolining može da se praktikuje individualno, ekipno ili sinhrono, a takođe može biti takmičarski sport ili samo rekreacija. Postoje tri osnovne kategorije:\nOlimpijska trambolina (individualno, ekipno i sinhrono)\nTumbling - akrobatska staza (individualno i ekipno)\nDvostruka mala trambolina (individualno i ekipno)\nTramboline u osnovi razlikuju oblik i dimenzije. Postoje velike i male, kao i pravougaone i okrugle.\nVelika trambolina je dimenzija 5,3 x 3,05 m, a platno je na visini od 1,15 m. Ona je namenjena i mlađoj i starijoj populaciji jer je projektovana da podnese i veće težine, a zbog veće bezbednosti koristi se kako za sport, tako i samo za rekreaciju. Deca je veoma rado koriste i najčešće je teško uopšte odvojiti ih od nje sve dok se zaista ne umore. Ukoliko i Vaše dete obožava ove skokove po elastičnom platnu, dovedite ga u Gimnastički klub „Pobednik“, gde će pod nadzorom trenera naučiti da sigurno izvodi i najluđa prevrtanja na trambolini. A uvek mu se možete pridružiti i Vi.\nMala trambolina, dimenzija 1,5 x 1,5 m s druge strane namenjena je vežbanju i predstavlja neizostavni deo treninga svakog gimnastičara. Pored nje postavlja se stručnjača na koju se gimnastičar spremno dočekuje po završetku skoka. S obzirom da je prilično mala, zahteva izuzetnu preciznost pri naskoku, ali su i na njoj mogućnosti izvođenja različitih vežbi gotovo neograničene.\nOva izuzetna gimnastička veština, zbog velikog interesovanja svih uzrasta, uključena je u ponudu Gimnastičkog kluba „Pobednik“ iz Beograda. Jer, istina je da uvek možete skakati u parku, ali u ovom klubu to ćete i Vi i Vaše dete činiti uz budno oko i nadzor stručnog trenera koji će Vam ujedno dati i odgovarajuće savete za što bolji i pravilniji skok.


Godina na isteku jedna od najuspješnijih za Općinu Ilijaš - Radio Ilijaš\nNaslovnica INTERVJU Godina na isteku jedna od najuspješnijih za Općinu Ilijaš\nGodina na isteku jedna od najuspješnijih za Općinu Ilijaš\nNakon što je Općinsko vijeće usvojilo Budžet Općine Ilijaš za 2017. godinu, u programu Radio Ilijaša gostovao je načelnik Općine Ilijaš Akif Fazlić. U razgovoru smo se osvrnuli na najvažnije realizirane projekte u 2016. godini te je načelnik najavio najvažnije aktivnosti za 2017. godinu, ulaganja u privredu, infrastrukturu.\nBudžet Općine Ilijaš za 2017. godinu iznosi 12.238.900,00 KM što je od reintegracije Općine Ilijaš najveći predloženi Budžet. Budžet Općine Ilijaš je razvojnog karaktera i planirana su značajna ulaganja u obrazovanje, zdravstvo, saobraćajnu infrastrukuru i razne projekte od društvenog značaja.\nNačelnik Fazlić naglašava da će privreda i ekonomski razvoj i dalje biti prioritet, da će se u tom segmentu nastaviti istom dinamikom, ulaganjima u razvoj industrijskih zona. Izgradnjom trafostanice u saradnji sa Elektroprijenosom BiH bit će u potpunosti riješeno pitanje snabdijevanja električnom energijom.\nKada je u pitanju zapošljavanje, načelnik ističe da je Ilijaš općina sa najvećim zamahom zapošljavanja, u posljednje četiri godine zaposleno je 470 osoba, što je povećanje od 14 posto, što posebno raduje jer je Ilijaš imao najveći broj nezaposlenih u kantonu Sarajevo.\nOno što načelnik Fazlič naziva generacijskim i mandatnim projektom je rješavanje pitanja adekvatnog vodosnabdijevanja na cijelom području općine Ilijaš. Već se pristupilo izradi elaborata i istražnih radnji stručnjaka koji će otkriti mogućnosti za realizaciju tog velikog poduhvata, također nastavit će se rekonstrukcija postojeće vodovodne mreže, te filter stanice, što bi trebalo optimizirati vodosnabdijevanje za sve stanovnike općine. za 2017. godinu načelnik najavljuje izgradnju moderne gradske tržnice kao projekat na koji je došao red za realizaciju.\nSaobraćajna infrastruktura i njena modernizacija će i dalje biti prioritet, u ovoj je godini bilo ulaganja sa raznih nivoa oko četiri miliona KM za tu svrhu . Pored toga što se treba završiti rekonstrukcija regionalnih cesta na području općine Ilijaš, bit će nastavljeni svi projekti započeti u ovoj godini koji nisu završeni. Za 10 dana očekuje je i da će biti otvoren prijelaz kod Alića rampe, iako još neće biti uspostavljena zvučna signalizacija. Prema riječima načelnika Fazlića, Željeznice FBiH nisu mogle pratiti ovaj projekat i određeni imovinsko-pravni problemi usporili su projekat.\nNastavit će se ulaganja i unapređenja i u oblasti kulture, sporta, zdravstva, obrazovanja. urađeni su projekti u školama u Srednjem, Ilijašu, Podlugovima, sljedeće\n-Ove je godine 150 000 KM za stipendije i ta sredstva iz godine u godinu se povećavaju. U zdravstvu želimo uvesti nove funkcije, prije svega Centar za fizikalnu terapiju, Centar za mentalno zdravlje i niz drugih specijalističkih funkcija. Također nabavit ćemo savremeni aparat za ultrazvuk u Centru za žene i materinstvo i poboljšati rad područnih ambulanti, iako je to prije svega posao JU Dom zdravlja KS.\nU oblasti sporta izgradnja sportskog kompleksa na lokalitetu postojećeg Gradskog stadiona, biće ključni projekat. Investirat ćemo u izgradnju univerzalnih sportskih ploha u Podlugovima i Mrakovu.\nČestitajući Novu godinu, pored zdravlja i životne sreće načelnik Fazlić poručuje da se trebamo truditi da budemo konkurenti, a to nam jedino garantuje rad i učenje, te da s odlukama da ćemo više učiti i djelovati i angažirati se trebamo ući u 2017. godinu.\nPrethodni članakČestitka i poruka povodom Božića ilijaškog župnika profesora Zdenka Spajića\nNaredni članakU prepunoj Sportskoj dvorani Ilijaš upriličen tradicionalni koncert “Večer najljepših ilahija”


Nakon više meseci čekanja Ministarstvo finansija odgovorilo Danasu\nI dalje bez podataka o novozaposlenima\nMinistarstvo finansija je, posle više meseci ćutanja, i po nalogu poverenika za informacije od javnog značaja, poslalo zvaničan odgovor Danasu, ali ne na pitanja koja smo postavili. Naime, interesovalo nas je koliko je novih ljudi i u kojim institucijama u javnom sektoru zaposleno nakon što je usvojena zabrana zapošljavanja do 2016. godine.\nBeograd 22. oktobar 2014. 19:15\nU odgovoru Ministarstva ističe se da je od stupanja na snagu zabrane zapošljavanja ukupan broj zaposlenih do 1. maja ove godine smanjen za skoro 30.000, ali se na osnovu tih podataka ne može zaključiti da li je i pored toga bilo novih zapošljavanja.\n„Prema overenim podacima iz Registra zaposlenih, ukupan broj zaposlenih i angažovanih lica u javnom sektoru početkom decembra 2013. godine iznosio je 680.551, na kraju aprila 2014. godine 650.589, tako da je ukupan broj zaposlenih u navedenom periodu smanjen za ukupno 29.962 zaposlena, od toga zaposlena na neodređeno vreme 22.582, na određeno 1.081, a po ugovorima 6.299“, navodi se u odgovoru Ministarstva finansija na pitanje koliko je zaposleno ljudi od zabrane zapošljavanja do 1. maja ove godine, kada je Danas poslao zahtev.\nU odgovoru se dalje navodi da su podaci bazirani na podacima iz izveštaja korisnika budžetskih sredstava „za koje Ministarstvo finansija u ovom trenutku ne može da garantuje tačnost i kompletnost“.\nPodsetimo, Danas podatke o novozaposlenima u javnom sektoru čeka još od maja, zbog čega je javno reagovao i poverenik za informacije od javnog značaja Rodoljub Šabić, koji je naložio Ministarstvu finansija da mora da dostavi tražene podatke. Pošto to nisu učinili ni nakon toga, prošle sedmice im je izrečena kazna od 20.000 dinara, koja je, kako nam je rečeno u kabinetu poverenika, već plaćena. Sledeća kazna za neodgovaranje bila bi 180.000 dinara, koju će Ministarstvo trenutno izbeći jer je zvanično poslalo odgovor iako u njemu nisu dostavljene tražene informacije.\nNovinar Danasa je ponovo poslao žalbu Ministarstvu finansija i povereniku za informacije od javnog značaja imajući u vidu da nismo dobili odgovor na postavljeno pitanje, a istovremeno je pitanja o broju novozaposlenih uputio juče i Vladi.\nPodsetimo, početkom decembra Skupština Srbije usvojila je zabranu zapošljavanja u javnom sektoru do 31. decembra 2015. godine. Takođe, ograničen je i ukupan broj privremeno angažovanih radnika na deset odsto od ukupnog broja zaposlenih u državnom organu. Novi radnici, s druge strane, mogu biti zaposleni samo uz saglasnost komisije Vlade Srbije na predlog ministarstva ili drugog nadležnog organa. Kako je najavljeno, komisija će raditi tako da se zameni jedan u pet od onih koji odu iz javnog sektora u penziju ili po nekom drugom osnovu, što znači da će se odobravati oko 300 radnih mesta mesečno.


Uhapšen osumnjičeni za otmicu dede Jelene Đoković - Sputnjik Srbija\nUhapšen osumnjičeni za otmicu dede Jelene Đoković\n13:15 28.07.2018 (osveženo 13:22 28.07.2018) Preuzmite kraći link\nPripadnici MUP-a su tokom noći uhapsili Branislava M. (36) iz Sremske Mitrovice koji se sumnjiči da je izvršio krivično delo iznude u pokušaju, odnosno otmice dede Jelene Đoković u Ljigu, saopštio je ministar unutrašnjih poslova Nebojša Stefanović.\nNebojša Stefanović je na konferenciji za medije objasnio da se Branislav M. sumnjiči da je upao u kuću 83-godišnjaka, da su ukrali mobilni telefon, 26.000 dinara iz novčanika i da su nakon toga dedu Jelene Đoković odveli od kuće i vezali za dalekovod.\nIz obraćanja Nebojše Stefanovića:\nPreneo je da su otmičari tražili od porodice Đoković otkup od oko dva miliona evra.\nStefanović je preneo da je Branislavu M. određen pritvor od 48 sati u Valjevu, nakon čega će biti priveden u tužilaštvo.\nPrema Stefanoviću, informacije policije govore o tome da je bio jedan izvršilac i jedan pomagač.\n„Mislimo da je ovo slučaj koji je delo nižeg nivoa organizacije“, rekao je Stefanović, negirajući da se radi o krivičnom delu veće organizacije.\nZahvalio se ljudima iz policije koji su, kako je rekao, shvatili da ovakve stvari moraju brzo da se rešavaju, kako bi se uklonila bilo kakva sumnja u efikasnost policije, te i poslali poruku kriminalcima.


Usame zaplakao na očevoj ekshumaciji: Ovo je jako težak trenutak za porodicu – Sandzaklive.rs\n0 3,383 2 minuta čitanja\nPo nalogu Višeg suda u Novom Pazaru, na groblju u selu Orlje kod Novog Pazara, u 12 sati je počela ekshumacija tela bivšeg muftije, narodnog poslanika i predsednika Stranke Pravde i Pomirenja, Muamera Zukorlića.\n„Ovo je jako težak trenutak za porodicu. Ko od porodica u životu ima susret sa ovakvim jednim činom i situacijom, tek je teško kada je u pitanju lider i predvodnik jednog naroda.\nMeđutim, potreba za istinom i važnost pod kojim okolnostima je preselio rahmetli akademik muftija Muamer Zukorlić nam je ispred emocija“, istakao je sin preminulog muftije Muamera Zukorlića Usame Zukorlić za medije, piše 24 sedam.rs.\nDa podsetimo, Usame Zukorlić izneo je ranije tvrdnje da njegov otac nije umro prirodnom smrću već da porodica ima „osnovane sumnje da je otrovan“.\nZa ove tvrdnje Zukorlić je na konferenciji za štampu naveo da je porodica nakon smrti akademika muftije Muamera Zukorlića uzorak krvi poslala na adresu dve referentne laboratorije u inostranstvu, i da je na osnovu pristiglih rezultata od strane jedne laboratorije utvrđeno da je u krvi muftije pronađena velika količina teških metala, dok je druga laboratorija utvrdila da je na osnovu analize uzorka utvrđeno da je do smrti došlo najverovatnije zbog trovanja hranom.\nZbog ovih sumnji Viši sud je odobrio međunarodnu ekspertizu sastavljenu od obducenata sudskih medicina iz Beograda (Srbija), Sarajeva (Bosna i Hercegovina) i Hamburga (Nemačka). Proces će nadgledati i Državno tužilaštvo Bosne i Hercegovine.\nMedijima i građanima nije dozovoljen pristup u selu Orlje, a ekshumaciji tela, prema nezvaničnim informacijama, prisustvovaće samo nekoliko članova porodice Zukorlić. Do samog groblja u selu Orlje nemoguće je prići, napravljena su četiri prstena koje obezbeđuju pripadnici PU Novi Pazar, a medijima je takođe zabranjeno snimanje i fotografisanje.\nNakon ekshumacije tela, prema nezvaničnim saznanjima, telo preminulog muftije Muamer Zukorlića biće prebačeno u Opštu Bolnicu Novi Pazar gde će se vršiti neophodne analize, a nakon toga telo će biti prebačeno u harem ( dvorište ) najstarije džamije u Novom Pazaru, Altun Alem džamije u čijem će haremu biti premešten mezar ( grob ) muftije Zukorlića.\nUkop u dvorištu ove džamije u centru Novog Pazara bi prema rečima ljudi iz Stranke pravde i pomirenja trebao da se desi danas u popodnevnim satima kada se očekuje i upućivanje dove (molitve) za bivšeg muftiju Muamer Zukorlića, a nakon toga će se medijima obratiti i njegov sin Usame Zukorlić i najverovatnije muftija Islamske zajednice u Srbiji Mevlud efendija Dudić.


Skupština Srbije danas o budžetu za 2016.\nBeta\t 9. decembra 2015. 08:10\nU Skupštini Srbije danas će početi načelna rasprava o predlogu budžeta za 2016 godinu kojim su predviđeni prihodi od 997,4 milijarde, rashodi od 1.119 milijardi, tako da će deficit republičke kase iznosti 121,8 milijardi dinara, što je 2,9 odsto bruto domaćeg proizvoda (BDP).\nOčekuje se da će poslanici o predloženom budžetu glasati tokom vikenda, kako bi bio usvojen u zakonskom roku.\nBudžet je planiran na osnovu prognoze da će u 2016. godini rast BDP-a iznositi 1,75 odsto, a da će inflacija biti 2,8 odsto.\nPrihodi budžeta od naplate poreza, kako je predviđeno, iznosiće 829,5 milijardi dinara, od čega je naplata PDV-a 427 milijardi.\nRashodi budžeta u 2016. godini za zaposlene iznosiće 251,6 milijardi, a dotacije socijalnim fondovima 260,4 milijarde dinara. U rashode budžeta su uračunati i troškovi od 0,3 odsto BDP-a po osnovu povećanja penzija od 1,25 odsto i plata dela zaposlenih u javnom sekotoru od dva od četiri odsto, a na snazi će do kraja 2016. godine biti zabrana zapošljavanja u javnom sektoru.\nTroškovi budžeta za subvencije iznosiće oko 86 milijardi dinara, od čega su subvencije poljoprivredi 27,9 milijardi, za železnicu 17,5 milijardi, privredu 14,5 milijardi, puteve 9,6 milijardi, a za kulturu četiri milijarde.\nU budžetu su ukupni rashodi za javne investicije planirani u iznosu od oko 140 milijardi dinara, što je 30 odsto više nego u 2015. godini.\nVlada Srbije planira da se u 2016. godini zaduži za 662 milijarde dinara kako bi finansiralabudžetski deficit i otplatila glavnicu duga za pozajmice uzete od domaćih i stranih kreditora za direktne i indirektne obaveze države.\nSveti Avgustin, latinski filozof\t(354-430)